title: Proposta għal regolament tal-Parlament Ewropew u tal-Kunsill li jipprojbixxi t-tqegħid fis-suq u l-importazzjoni jew l-esportazzjoni mill-Komunità ta’ pil tal-qtates u tal-klieb u ta’ prodotti oħra li għandhom pil ta’ din ix-xorta {SEG(2006) 1448} {SEG(2006) 1449}

text:
Avviż Legali Importanti

|

52006PC0684

	[pic] | KUMMISSJONI TAL-KOMUNITAJIET EWROPEJ |Brussel 20.11.2006KUMM(2006) 684 finali2006/0236 (COD)Proposta għalREGOLAMENT TAL-PARLAMENT EWROPEW U TAL-KUNSILLli jipprojbixxi t-tqegħid fis-suq u l-importazzjoni jew l-esportazzjoni mill-Komunità ta’ pil tal-qtates u tal-klieb u ta’ prodotti oħra li għandhom pil ta’ din ix-xorta(preżentata mill-Kummissjoni){SEG(2006) 1448}{SEG(2006) 1449}MEMORANDUM TA’ SPJEGAZZJONI1. KUNTEST TAL-PROPOSTA( Raġunijiet għall-proposta u għanijiethaDin il-proposta għar-Regolament tal-Parlament Ewropew u tal-Kunsill hi intenzjonata li tipprojbixxi t-tqegħid fis-suq u l-importazzjoni u l-esportazzjoni mill-Komunità ta’ pil tal-qtates u l-klieb u tal-prodotti tiegħu. Hi tistabbilixxi wkoll rekwiżiti ta’ informazzjoni li l-għan tagħhom hu li jkun żgurat li informazzjoni dwar metodi ġodda ta’ detezzjoni jsiru disponibbli għall-Kummissjoni u skambjati fost l-Istati Membri, bl-iskop tat-twaqqif possibbli ta’ metodoloġiji komuni ta’ detezzjoni fil-livell ta’ l-UE biex tiġi identifikata l-ispeċi ta’ l-oriġini tal-pil u l-prodotti tal-pil importati jew mqegħdin fis-suq.Il-projbizzjonijiet huma intenzjonati li jieħdu post id-diversi miżuri eżistenti stabbiliti f’diversi Stati Membri biex tiġi implimentata projbizzjoni ta’ produzzjoni u/jew ta’ kummerċ ta’ pil mill-qtates u l-klieb, u għandhom l-għan li jipprevjenu ostakoli għall-iffunzjonar tas-Suq Intern u għalhekk b’mod ġenerali jiżguraw il-moviment ħieles tal-pil u tal-prodotti tal-pil. Id-dispożizzjonijiet ta’ l-abbozz ta’ regolament għandu l-għan ukoll li jiżgura li l-pil tal-qtates u tal-klieb u l-prodotti li għandhom pil ta’ din ix-xorta (il-pil użat ukoll bħala inforra jew ornament fuq il-ħwejjeġ, jew fuq il-ġugarelli) li l-produzzjoni tagħhom issir barra mill-Komunità ma jkunux jistgħu jiġu importati fiha jew ma jitħallewx jiġu esportati barra mill-Komunità.Teżisti evidenza li pil tal-qtates u tal-klieb u prodotti li għandhom pil ta’ din ix-xorta qed attwalment jiddaħħlu fl-UE u jiġu kkummerċjalizzati fi ħdanha, mhux iddikjarati bħala tali, anke jekk hu diffiċli li jiġi kkwantifikat il-porzjon tal-pil tal-qtates u tal-klieb miċ-ċifri ġenerali li jirrigwardaw il-kummerċ tal-pil b’mod ġenerali. L-evidenza disponibbli tissuġġerixxi li l-parti l-kbira ta’ dawn il-prodotti joriginaw minn pajjiżi terzi, peress li ma teżisti ebda drawwa ta’ trobbija tal-qtates u l-klieb għal finijiet ta’produzzjoni tal-pil fl-Istati Membri.Għal diversi snin il-konsumaturi kienu kkonċernati dwar il-possibbiltà li huma setgħu kien qed jixtru pil jew prodotti tal-pil magħmula mill-qtates jew mill-klieb. Peress li dawn l-annimali meqjusin bħala annimali ħbieb tal-bniedem, il-pil u l-prodotti tal-pil tagħhom meqjusa b’mod ġenerali li mhumiex aċċettabbli għal raġunijiet etiċi. Il-Kummissjoni kif ukoll l-Istati Membri rċevew matul dawn l-aħħar snin numru kbir ta’ ittri u petizzjonijiet dwar il-kwistjoni tal-kummerċ tal-pil tal-qtates u l-klieb, dawn esprimew l-istmerrija u d-diżgust profond tagħhom rigward il-kummerċ tal-pil tal-qtates u tal-klieb u tal-prodotti tal-pil. Dawn is-sentimenti kienu mqanqla permezz ta’ xeni ppreżentati fuq l- internet u mxandra fuq it-televiżjoni fejn intwera kif il-qtates u l-klieb esplojtjati għal produzzjoni tal-pil qed jiġu ttrattati fl-Asja. Il-filmat juri l-mod krudili li bih l-annimali jinqatlu u jitqaxxru ħajjin.Il-preokkupazzjonijiet tal-konsumaturi huma parzjalment spjegati mill-fatt li l-pil tal-qtates u tal-klieb mhux faċli li jingħaraf minn pil ieħor u minn materjal sintetiku magħmul biex jimita l-pil. Peress li l-pil tal-qtates u tal-klieb hu wkoll anqas għoli minn tipi oħra ta’ pil u jista’ jintuża bħala sostitwent għal tipi ta’ pil li jiswew aktar, jeżisti inċentiv għal prattiċi inġusti u frodulenti fl-esplojtazzjoni ta’ prodotti tal-pil, inklużi tikketti frodulenti u qarrieqa u prattiċi oħra li l-għan tagħhom hu li jaħbu n-natura vera jew l-oriġini tal-prodott.Minħabba l-preokkupazzjonijiet espressi mill-konsumaturi u miċ-ċittadini, diversi Stati Membri adottaw (jew għaddejjin bil-proċess ta’ adozzjoni jew ta’ eżaminazzjoni) leġiżlazzjoni li l-għan tagħha hu li tillimita jew tipprojbixxi l-attivitajiet ekonomiċi marbuta mal-produzzjoni tal-pil mill-qtates u mill-klieb. Il-leġiżlaturi nazzjonali qed jittrattaw il-kwistjoni permezz ta’ diversi miżuri, li jvarjaw mill-projbizzjoni ta’ trobbija tal-qtates u l-klieb għal finijiet tal-produzzjoni tal-pil, għall-projbizzjoni tal-produzzjoni u/jew ta’ l-importazzjoni tal-pil prodott minn dawn l-annimali jew għall-inforzar tar-rekwiziti ta’ dawn it-tikketti. F’ċerti każijiet, ir-restrizzjonijiet jinvolvu biss il-qtates u l-klieb, filwaqt li oħrajn ikopru wkoll annimali domestiċi oħra. Żieda fl-għarfien u fil-pressjoni mill-pubbliku fuq il-leġiżlaturi nazzjonali se tirriżulta probabbilment f’aktar inizjattivi leġiżlattivi fl-Istati Membri li l-għan tagħhom hu li jwieġbu għall-preokkupazzjoni mifruxa maħluqa mill-informazzjoni u d- data li qed tkun disponibbli dwar il-qtil ta’ annimali ħbieb tal-bniedem għal finijiet ta’ produzzjoni tal-pil.15-il Stat Membru għandhom leġiżlazzjoni għall-effett tar-restrizzjoni tal-produzzjoni ta’ pil tal-qtates u tal-klieb jew tal-kummerċ ta’ prodotti li għandhom pil ta’ din ix-xorta.Filwaqt li jidher li hemm kunsens wiesa’ ħafna fost l-Istati Membri kollha dwar l-inaċċettabilità tal-kummerċ u l-importazzjonijiet tal-pil tal-qtates u tal-klieb fil-Komunità, il-koeżistenza ta’ diversi strumenti leġiżlattivi li kollha kemm huma għandhom l-għan li jirrimedjaw l-istess problema, jimplika li n-negozjanti qed jiffaċċjaw sett ta’ diversi rekwiżiti legali fid-diversi Stati Membri li fihom jew minnhom jixtiequ jikkummerċjalizzaw, jimportaw jew jesportaw. Bħala konsegwenza, is-suq intern tal-pil jista’ jiġi fframmentat:(a) peress li l-ko-eżistenza ta’ varjetà ta’ rekwiżiti legali timpedixxi pil “normali” importat jew prodott fil-Komunità b’mod leġittimu milli jiċċirkola b’mod ħieles fil-limiti tal-konfini tagħha, il-flussi kummerċjali intra-Komunitarji jiġu suġġetti għal numru ta’ diversi restrizzjonijiet inforzati fil-livell nazzjonali;(b) peress li n-negozjanti jeħtiġilhom jaġġustaw il-prattiċi kummerċjali tagħhom għad-diversi dispożizzjonijiet fis-seħħ f’kull Stat Membru, huma jkunu b’hekk qed jiffaċċjaw spejjeż addizzjonali pereżempju minħabba n-neċessità li jakkwistaw kompetenza legali speċifika jew tal-ħtieġa li jiżguraw konformità mar-rekwiżiti dwar it-tikketti;(c) peress li l-konsumaturi tal-prodotti tal-pil b’mod ġenerali qed ikunu skoraġġuti milli jixtru bejn il-fruntieri, minħabba l-inċertezza fir-rigward tal-qafas legali applikabbli f’pajjiż ieħor li mhux dak tagħhom. Inċertezza ta’ din ix-xorta topera bħala fattur dissważiv għal dawk il-konsumaturi li jixtiequ jevitaw li jixtru pil tal-qtates u tal-klieb jew li jikkontribwixxu f’kwalunkwe mod għal kummerċ ta’ din ix-xorta.It-Trattat ma jippermettix lill-Komunità li tilleġiżla abbażi ta’ preokkupazzjonijiet etiċi. Mill-banda l-oħra xi Stati Membri kkunsidraw dawn il-preokkupazzjonijiet biex jilleġiżlaw f’oqsma bħal dan li qed jiġi ttrattat bħalissa.Madankollu, it-Trattat jattribwixxi lill-Komunità li tadotta miżuri li l-għan tagħhom hu li jipprevjenu ostakoli li jistgħu jaffettwaw it-tħaddim tas-Suq Intern. Il-kummerċ tal-pil mill-annimali hu kummerċ leġittimu skond il-leġiżlazzjoni Komunitarja. Għalhekk ostakoli għal kummerċ ta’ din ix-xorta għandhom jiġu opponuti.Jirriżulta mill-ġurisprudenza kostanti tal-Qorti tal-Ġustizzja li fejn jeżistu diffikultajiet bejn il-liġijiet, ir-regolamenti jew id-dispożizzjonijiet amministrattivi ta’ l-Istati Membri li huma tali mod li jostakolaw il-libertajiet fondamentali u b’hekk għandhom effett dirett fuq it-tħaddim tas-suq intern, miżuri Komunitarji huma ġġustifikati sabiex ostakoli ta’ din ix-xorta ma jitħallewx iseħħu.Kif il-Qorti indikat fis-sentenza tagħha fl-14 ta’ Diċembru 2004 fil-kawża C-434/02 ( Arnold André ), “fejn jeżistu ostakoli għall-kummerċ jew fejn hu probabbli li ostakoli ta’ din ix-xorta se jitfaċċaw fil-futur minħabba li l-Istati Membri ħadu jew se jieħdu miżuri diverġenti fir-rigward ta’ prodott jew klassi ta’ prodotti b’tali mod li jiżguraw diversi livelli ta’ protezzjoni u b’hekk ma jħallux li l-prodott jew prodotti kkonċernati milli jiċċirkolaw b’mod ħieles fi ħdan il-Komunità, l-Artikolu 95 KE jawtorizza l-leġiżlatura Komunitarja biex tintervjeni billi jiġu adottati miżuri xierqa, skond l-Artikolu 95(3) KE u skond il-prinċipji legali msemmija fit-Trattat jew identifikati fil-ġurisprudenza, b’mod partikulari l-prinċipju tal-proporzjonalità.Skond iċ-ċirkostanzi, dawn il-miżuri xierqa jistgħu jikkonsistu f’[…]li jipprojbixxu s-suq b’mod proviżorju jew definittiv mill-prodott jew prodotti”.Wara li jiġi wkoll ikkunsidrat l-għarfien u l-anzjetà tal-pubbliku bil-preżenza ta’ pil tal-qtates u tal-klieb fis-suq tal-pil u fil-prodotti tal-pil hu probabbli li aktar ostakoli għall-moviment ħieles ta’ dawn il-prodotti se jitfaċċaw bl-adozzjoni ta’ regoli ġodda fl-Istati Membri biex ma jitħallix it-tqegħid fis-suq tal-pil tal-qtates u tal-klieb.L-armonizzazzjoni tad-diversi projbizzjonijiet u/jew miżuri restrittivi oħra attwalment fis-seħħ hu l-aktar mod sempliċi u ħafif li ma jitħallewx ostakoli fis-suq tal-pil ta’ l-annimali.L-evidenza magħmula disponibbli għall-Kummissjoni twassal li jiġi kkunsidrat li l-parti l-kbira tal-prodotti tal-pil tal-qtates u tal-klieb preżenti fil-Komunità toriġina minn pajjiżi terzi. Għalhekk, il-projbizzjoni kummerċjali għandha tkun akkumpanjata bi projbizzjoni ekwivalenti fuq l-importazzjonijiet ta’ l-istess prodotti fil-Komunità.Il-projbizzjoni ta’ l-importazzjoni, filwaqt li tirrinforza l-projbizzjoni fuq il-kummerċ intra-Komunitarju, twieġeb ukoll għall-preokkupazzjonijiet etiċi espressi mill-konsumaturi ta’ l-UE fir-rigward ta’ introduzzjoni possibbli fil-Komunità ta’ pil minn annimali li jitbiċċru b’mod inuman. Il-projbizzjoni ta’ l-esportazzjonijiet għandha tiżgura li pil tal-qtates u tal-klieb u prodotti li għandhom pil ta’ din ix-xorta ma jkunux prodotti fil-Komunità għal finijiet ta’ esportazzjoni.( Kuntest ġeneraliHemm talba politika qawwija biex jiġi projbit il-kummerċ tal-pil tal-qtates u tal-klieb jew tal-prodotti tal-pil. L-Istati Membri talbu diversi drabi lill-Kummissjoni biex tieħu inizjattiva ħalli jiġi projbit il-kummerċ tal-pil tal-qtates u tal-klieb jew tal-prodotti li għandhom pil ta’ din ix-xorta fil-Kominità.F’Diċembru 2003, il-Parlament Ewropew adotta dikjarazzjoni dwar il-projbizzjoni tal-kummerċ tal-pil tal-qtates u tal-klieb li titlob lill-Kummissjoni biex tabbozza regolament bis-saħħa tal-poteri tas-suq intern biex jiġu projbiti l-importazzjoni, l-esportazzjoni, il-bejgħ u l-produzzjoni tal-pil u ġlud tal-qtates u tal-klieb, sabiex tiġi akkwistata mill-ġdid il-fiduċja tal-konsumaturi u n-negozjanti li jbigħu bl-imnut u biex jintemm dan il-kummerċ.Il-Kunsill tal-Ministri ta’ l-Agrikultura f’Novembru 2003 u għal darb’oħra f’Mejju 2005 talab b’maġġoranza kbira inizjattiva fil-livell Komunitarju biex jitwaqqaf il-kummerċ tal-pil tal-qtates u tal-klieb u tal-prodotti tal-pil. Dawn enfasizzaw li projbizzjoni fil-livell Komunitarju għandha tkun aktar effettiva minn projbizzjonijiet nazzjonali li ma jistgħux ikunu effettivi. Xi Stati Membri diġà introduċew projbizzjoni fuq il-kummerċ tal-pil tal-qtates u tal-klieb.( Konsistenza ma’ politika u għanijiet oħra ta’ l-UnjoniIl-projbizzjonijiet proposti huma konsistenti mal-prattiċi normali tal-biedja fil-Komunità u huma mingħajr preġudizzju għal dispożizzjonijiet oħra tal-Komunità applikabbli fis-settur ta’ l-agrikultura.Bil-projbizzjoni mis-suq ta’ prodotti li joġġezzjonaw għalihom il-biċċa l-kbira tal-konsumaturi, din il-proposta se tikkontribwixxi biex tiġi akkwistata mill-ġdid il-fiduċja tal-konsumaturi fl-aċċettabilità tal-prodotti li t-tqegħid tagħhom fis-suq hu rregolat fil-livell Komunitarju.Barra minn dan, fir-rigward tal-projbizzjoni ta’ l-importazzjoni, din hi wkoll konformi ma’ l-Artikolu XX(a) tal-Ftehim Ġenerali dwar il-Kummerċ u t-Tariffi (GATT), li bis-saħħa tiegħu l-adozzjoni jew ir-rinforz minn kull parti kontraenti ta’ miżuri neċessarji għal protezzjoni tal-moralitajiet pubbliċi jitħallew isiru bil-kundizzjoni li miżuri ta’ din ix-xorta ma jiġux applikati b’mod li jista’ jikkostitwixxi mezz ta’ diskriminazzjoni arbitrarja jew mhux iġġustifikata. L-adozzjoni kontestwali tal-projbizzjoni tal-kummerċ intra-Komunitarju tiżgura konformità mar-rekwiżiti tal-GATT.2. KONSULTAZZJONI MAL-PARTIJIET INTERESSATI U VALUTAZZJONI TA’ L-IMPATT( Konsultazzjoni mal-partijiet interessatiL-Istati Membri esprimew ix-xewqa tagħhom għal projbizzjoni tal-kummerċ tal-pil tal-qtates u tal-klieb waqt il-Kunsill tal-Ministri ta’ l-Agrikultura f’Novembru 2003 u f’Mejju 2005, billi indikaw li projbizzjonijiet nazzjonali ta’ kummerċ mhumiex effettivi daqs kemm hi inizjattiva fil-livell Komunitarju.Diversi Membri tal-Parlament Ewropew wettqu b’mod attiv kampanja favur inizjattiva Komunitarja.Kwantità kbira ta’ ittri ntbagħtu lill-Kummissjoni matul dawn l-aħħar snin minn ċittadini preokkupati li esprimew stmerrija u diżgust profondi fir-rigward ta’ dan il-kummerċ.Il-Kummissjoni kienet f’kuntatt mal-Federazzjoni Internazzjonali tal-Kummerċ tal-Pil, li enfasizzat li l-membri tagħha, li fil-parti l-kbira tagħhom jimmiraw is-sezzjoni għolja tas-suq, mhumiex qed jikkummerċjalizzaw pil tal-qtates u tal-klieb, filwaqt li ammettiet li l-kummerċ tal-pil tal-qtates u tal-klieb hu diffiċli li jiġi ttraċċat.Il-Federazzjoni esprimiet ukoll il-preokkupazzjonijiet tagħha fir-rigward ta’ aktar inizjattivi possibbli li l-għan tagħhom ikun il-projbizzjoni b’mod ġenerali mis-suq ta’ l-UE, peress li dawn jisfrattaw għal kollox il-kummerċ tagħhom. L-iskop ta’ din il-proposta u l-ġustifikazzjoni tagħha jwieġbu għal preokkupazzjonijiet ta’ din ix-xorta.( Ġbir u użu ta’ għarfien espertData dwar il-kummerċ tal-pil miġbura mill-EUROSTAT u li tipprovdi ċ-ċifri li ġejjinIMPORTAZZJONI TOTALI TA’ PIL MHUX MAĦDUM FL-UE 25 (tunnellati)Sena | Importazzjoni totali | Miċ-Ċina | Sors prinċipali |1998 | 1101,5 | 22,1 | In-Norveġja 383,1 |2005 | 1254,9 | 39,3 | Il-Kanada 288,7 |IMPORTAZZJONI TOTALI TA’ PIL FL-UE 25 (tunnellati)Sena | Importazzjoni totali | Miċ-Ċina | Sors prinċipali |1998 | 3780,4 | 531,5 | Iċ-Ċina |2005 | 4051,8 | 1295,6 | Iċ-Ċina |IMPORTAZZJONI TOTALI TA’ ĦWEJJEĠ, TA’ AĊĊESSORJI TAL-ĦWEJJEĠ U TA’ OĠĠETTI OĦRA TAL-PIL skond il-kodiċi 4303 fl-EU 25 (tunnellati)Sena | Importazzjoni totali | Miċ-Ċina | Sors prinċipali |1998 | 1985,5 | 890,2 | Iċ-Ċina |2005 | 3001,6 | 2128 | Iċ-Ċina |Għar-raġunijiet imsemmija hawn fuq, mhemm ebda data uffiċjali disponibbli dwar il-kummerċ tal-pil tal-qtates u tal-klieb.Kwestjonarju immirat biex jiġbor informazzjoni dwar leġiżlazzjoni eżistenti u prevista dwar il-kwistjoni u dwar il-metodi ta’ traċċar użati biex jiġu inforzati l-projbizzjonijiet nazzjonali ntbagħat lill-Istati Membri (ara r-riżultati li jidhru fl-analiżi ta’ l-impatt).( Valutazzjoni ta’ l-impattL-għażliet identifikati ta’ politika kienu kif ġej:Ebda azzjoniDin l-għażla tħalli s-sitwazzjoni attwali kif inhi u għalhekk ma tweġibx għall-ostakoli eżistenti għat-tħaddim tas-suq intern għal prodotti tal-pil. Lanqas mhi se tindirizza l-isfrattar ġdid li se jolqot probabbilment lis-suq minħabba l-adozzjoni imminenti ta’ miżuri leġiżlattivi ġodda mid-diversi Stati Membri.Il-preokkupazzjoni tal-pubbliku li dejjem tiżdied dwar il-pil tal-qtates u l-klieb jew tal-prodotti tal-pil li jitqegħdu fis-suq intern minkejja sentiment mifrux ta’ stmerrija għal prodotti ta’ din ix-xorta se tibqa’ wkoll mhux indirizzata.Projbizzjonijiet nazzjonali u miżuri restrittivi oħra adottati fil-livell nazzjonali fir-rigward tal-kummerċ tal-pil tal-qtates u tal-klieb mhumiex kapaċi jneħħu l-preokkupazzjonijiet tal-konsumaturi.Projbizzjoni tal-kummerċ, l-importazzjoni u l-esportazzjoni tal-pil tal-qtates u l-klieb u tal-prodotti li jinkluduhDin l-għażla tindirizza b’mod dirett il-qofol tal-kwistjoni li qed tiġi ttrattata b’varjetà ta’ strumenti differenti fil-livell ta’ l-Istati Membri (il-preżenza mhix mixtieqa tal-pil tal-qtates u tal-klieb fis-suq tal-pil jew fil-prodotti tal-pil), biex b’hekk telimina l-ħtieġa li l-pil u n-negozjanti tal-prodotti tal-pil jaġġustaw l-imġiba kummerċjali tagħhom għad-diversi rekwiżiti fis-seħħ fid-diversi Stati Membri.Fl-istess waqt, din l-għażla għandha twieġeb għax-xewqat tal-pubbliku li l-pil mill-qtates u l-klieb jew minn prodotti ta’ din ix-xorta ma jiġux importati u/jew mqegħdin aktar fis-suq intern. Din se tevita li l-konsumaturi jiġu skoraġġuti milli jixtru l-pil jew il-prodotti tal-pil minħabba li ma jkunux ċerti li l-pil li jkunu qed jixtru hux ta’ annimali li tradizzjonalment huma mrobbija għal dan l-iskop.Hemm ftit wisq data disponibbli dwar il-kummerċ jew l-importazzjonijiet tal-pil tal-qtates u tal-klieb jew dwar il-prodotti li għandhom pil ta’ din ix-xorta, għalkemm wieħed jista’ jassumi minn evidenza aneddottali disponibbli li prodotti ta’ din ix-xorta jirrappreżentaw parti marġinali tal-volum globali tal-pil u tal-prodotti tal-pil li qed jiġu kkummerċjalizzati jew importati fil-Komunità. Għalhekk, hu impossibbli li jiġu kkwantifikati b’mod eżatt l-effetti ta’ projbizzjoni li ma tħallix li jseħħu kummerċ u importazzjonijiet ta’ prodotti ta’ din ix-xorta.Għal din ir-raġuni wieħed jista’ jassumi li l-volum tal-kummerċ tal-pil u tal-prodotti tal-pil meħudin minn annimali li normalment jitrabbew għal produzzjoni tal-pil mhux se jiġi probabbilment affettwat bl-inforzar tal-projbizzjoni proposta. Evidentement, din l-istqarrija ma tapplikax għal kummerċ tal-pil tal-qtates u tal-klieb u tal-prodotti li għandhom pil ta’ din ix-xorta li mhumiex iddikjarati bħala tali, b’dan il-kummerċ jibqa’ illegali f’ħafna Stati Membri.Awto-regolamentazzjoniJeżistu diġà skemi volontarji ta’ tikketti li l-għan tagħhom hu li jidentifikaw l-ispeċi tal-pil. Dawn l-inizjattivi ġew approvati minn assoċjazzjonijiet tal-pil fl-Italja, il-Ġermanja, in-Normandija u r-Renju Unit. F’Settembru 2003, il-Federazzjoni Internazzjonali tal-Kummerċ tal-Pil, federazzjoni ta’ assoċjazzjonijiet u ta’ orġanizzazzjonijiet tal-kummerċ li tirrappreżenta s-setturi kollha tal-kummerċ tal-pil fi 30 pajjiż mifruxa mad-dinja kollha[1], ippreżentat inizjattiva għal tikketta ġdida biex titjib l-informazzjoni mogħtija lill-konsumatur. Din it-tikketta tagħti l-isem xjentifiku bil-Latin kif ukoll l-isem ta’ l-ispeċi kemm bil-lingwa lokali u/jew traduzzjoni tiegħu bl-Ingliż. L-iskema ġiet approvata fl-Italja mill-Organizzazzjoni Taljana għall-Istandardizzazzjoni[2] (UNI). Din l-iskema ta’ tikketti hi l-aktar użata għal pil ta’ kwalità għolja.Minħabba n-natura partikulari tal-kummerċ, skemi volontarji ta’ tikketti mhumiex normalment osservati minn negozjanti li jikkummerċjalizzaw il-pil tal-qtates u tal-klieb jew prodotti li għandhom pil ta’ din ix-xorta. Barra minn hekk, skemi li jeżistu diġà mhux dejjem jinkludu tikketta dwar il-pil użat bħala ornament u għal inforra jew ġugarelli.Skemi volontarji ta’ tikketti mhumiex sodisfaċenti bħala tweġiba għal tikketti qarrieqa jew kummerċ illeġali u pprovaw lilhom infusuhom inutli milli jipprevjenu l-introduzzjoni ta’ pil tal-qtates u tal-klieb fil-Komunità. Il-konsumaturi huma preokkupati dwar ix-xiri ta’ pil tal-qtates u tal-klieb anki jekk il-prodott ikollu tikketta peress li kien hemm rapporti ppubblikati fil-gazzetti u mxandra fuq it-televiżjoni li pil tal-qtates u tal-klieb qed jinbiegħ b’tikketta frodulenti taħt l-isem ta’ speċi oħra jew taħt isem immaġinarju.Skema obbligatorja ta’ tikkettiDin l-għażla se twassal għall-impożizzjoni ta’ rekwiżit ta’ tikketti obbligatorji għal pil kollu u għal prodotti li għandhom il-pil, fejn il-prodotti kollha ta’ din ix-xorta għandhom juru tikketta b’tali mod li tiġi identifikata l-ispeċi li minnhom il-pil (jew il-komponent tal-pil) ikun ġie akkwistat. Rekwiżit ġenerali ta’ din ix-xorta għandu jimponi piż konsiderevoli fuq in-negozjanti tal-pil (inklużi dawk li ma jikkummerċjalizzawx fil-pil tal-qtates u tal-klieb), li mhux proporzjonat mar-riżultat mixtieq, peress li l-pil mill-qtates u l-klieb jirrappreżenta biss porzjon żgħir tal-kummerċ tal-pil fis-suq Ewropew.Tikketti obbligatorji se jkunu partikularment ta’ piż u jqumu ħafna fil-każ ta’ prodotti żgħar u/jew ta’ valur baxx li għandhom fihom il-pil, fejn il-preżenza miniskuli ta’ komponent ta’ pil se tobbliga l-identifikazzjoni ta’ l-oriġini tal-pil użat.3. ELEMENTI LEGALI TAL-PROPOSTA( Sommarju ta’ l-azzjoni propostaIr-Regolament propost tal-Parlament Ewropew u tal-Kunsill jipprojbixxi t-tqegħid fis-suq, l-importazzjoni u l-esportazzjoni tal-pil tal-qtates u tal-klieb u tal-prodotti li għandhom pil ta’ din ix-xorta u jirrikjedi li l-Istati Membri jgħarrfu lil xulxin dwar metodi analitiċi użati biex jiġi identifikat il-pil tal-qtates u tal-klieb.( Bażi legaliIl-proposta hija bbażata fuq l-Artikoli 95 u 133 tat-Trattat. Fl-abbozzar ta’ din il-proposta, il-Kummissjoni kkunsidrat b’mod xieraq il-ġurisprudenza tal-Qorti tal-Ġustizzja fejn il-Qorti stabbilit il-kundizzjonijiet għar-rikors ta’ l-Artikolu 95 (Sentenzi dwar Arnold André ta’ l-14 ta’ Diċembru 2004, C-434/02, il-punt 34 u dwar Swedish March , C-210/03, il-punt 33; British American Tobacco and Imperial Tobacco , C-491/01 ta’ l-10 ta’ Diċembru 2002, il-punti 60 u 61 ; C-66/04 ta’ Diċembru 2005, il-punt 41 u C-154/04 u C-155/04 ( Alliance for Natural Health ), il-punt 32).Peress li l-proposta għandha wkoll l-għan li tipprojbixxi l-importazzjonijiet u l-esportazzjonijiet tal-prodotti in kwistjoni minn barra mill-Komunità, meħtieġa wkoll referenza għad-dispożizzjonijiet ta’ l-Artikolu 133. Il-proposta għandha fil-fatt żewġ komponenti peress li ssegwi simultanjament żewġ għanijiet differenti (il-projbizzjoni ta’ kummerċ intra-Komunitarju u l-projbizzjoni ta’ importazzjonijiet u ta’ esportazzjonijiet) li huma marbuta b’mod inseparabbli fejn ebda wieħed minnhom mhu sekondarju u indirett fir-rigward ta’ l-ieħor.Il-proċeduri stabbiliti għall-adozzjoni tal-leġiżlazzjoni Komunitarja respettivament skond l-Artikoli 95 u 133 mhumiex inkompatibbli ma’ xulxin.( Prinċipju tas-sussidjarjetàIl-proposta għandha l-għan li tarmonizza l-liġijiet li jikkonċernaw il-kummerċ tal-pil tal-qtates u tal-klieb jew ta’ prodotti ta’ pil. Din l-armonizzazzjoni fil-livell Komunitarju hi meħtieġa biex ma tħallix iseħħu ostakoli fis-suq għal produzzjoni tal-pil minn pil ta’ annimali fil-Komunità. Dan it-tip ta’ riżultat jista’ biss jiġi akkwistat permezz ta’ miżuri meħudin fil-livell Komunitarju. Miżuri nazzjonali, inklużi projbizzjonijiet totali, teoretikament rinforzati biss f’partijiet tas-suq intern, wrew lilhom infushom ineffettivi u qed jikkawżaw il-frammentazzjoni tas-suq tal-pil.L-Istati Membri esprimew l-opinjoni tagħhom li projbizzjoni tal-kummerċ tal-pil tal-qtates u tal-klieb u tal-prodotti li għandhom il-pil fil-livell Komunitarju hi neċessarja peress li l-projbizzjonijiet nazzjonali mhumiex daqstant effettivi. L-Istati Membri li diġà introduċew projbizzjoni nazzjonali indikaw li meħtieġa projbizzjoni uniformi fil-livell Komunitarju li tipprojbixxi l-pil tal-qtates u l-klieb mis-suq intern.Il-proposta għaldaqstant tikkonforma mal-prinċipju tas-sussidjarjetà.( Il-Prinċipju tal-proporzjonalitàIl-proposta hija konformi mal-prinċipju ta’ proporzjonalità għar-raġuni(jiet) li ġejja/in.It-tikketti tal-pil u tal-prodotti tal-pil mhumiex alternattiva għal projbizzjoni tal-kummerċ tal-pil tal-qtates u l-klieb jew tal-prodotti tal-pil. Tikketti ta’ din ix-xorta jneħħu l-preokkupazzjonijiet tal-konsumaturi rigward il-fatt li qtates u klieb jistgħu jiġu mbiċċra għal finijiet ta’ produzzjoni tal-pil u li għalhekk f’każ ta’ tikketti frodulenti jew qarrieqa jista’ jkunu qed jixtru pil tal-qtates u tal-klieb.Madankollu, fl-istadju preżenti, l-għażla li jiġi stabbilit rekwiżit obbligatorju ġenerali għall-pil kollu u għal prodotti tal-pil se timponi piż addizzjonali u sproporzjonat fuq l-industrija. Filwaqt li piż ta’ din ix-xorta se jkun bla dubju ta’ xejn għażla li trid tiġi kkunsidrata jekk avviċinament aktar orizzonatali għal kummerċ tal-pil kellu jkun investigat, jidher li din mhix meħtieġa fil-każ in kwistjoni peress li l-problema li trid tiġi solvuta hi l-preżenza (meqjusa b’mod komuni mhix mixtieqa) fis-suq ta’ pil akkwistat minn speċijiet ta’ annimali ħbieb tal-bniedem bħall-qtates u l-klieb.Madankollu, din qed tiġi proposta biex tiġi pprovduta possibbiltà limitata li tingħata deroga mill-projbizzjoni ġenerali għal pil tal-qtates u tal-klieb u għal prodotti li għandhom pil ta’ din ix-xorta jekk jista’ jiġi żgurat li dawn joriġinaw mill-qtates u mill-klieb li ma kinux imrobbija jew maqtula għal produzzjoni tal-pil, u jekk dawn juru tikketti bħala tali, kif ukoll għal pil introdott jew esportat biss mill-Komunità għal użu personali.Fiċ-ċirkostanzi, il-projbizzjoni ta’ dan il-pil tikkostitwixxi miżura li għandha l-anqas toqol.( Għażla ta’ strumentiStrument propost: Regolament.Dan joffri l-vantaġġi li jkollu applikazzjoni ġenerali u uniformi, li jkun ta’ natura li torbot fl-intier tiegħu u li jkun applikabbli direttament fl-Istati Membri kollha fl-istess jum, mingħajr il-piż amministrattiv addizzjonali ta’ att nazzjonali neċessarju sabiex jiġi traspost.Jekk meħtieġa biss għall-inforzar uniformi tar-Regolament, regoli komuni rigward il-metodi analitiċi li jridu jintużaw għal finijiet ta’ kontroll jistgħu jiġu stabbiliti bil-proċedura ta’ komitoloġija.Mezzi oħra mhux se jkunu adegwati. Direttiva teħtieġ miżuri nazzjonali ta’ implimentazzjoni u żżid ir-riskju ta’ applikazzjoni diverġenti. L-inforzar ta’ projbizzjoni jiddependi mill-Istati Membri filwaqt li dawn iżommu l-libertà ta’ kif jiżguraw li l-pil tal-qtates u l-klieb u l-prodotti tal-pil ma jitqegħdux aktar fis-suq, importati u esportati u biex jiżviluppaw il-metodi ta’ kif tiġi rinforzata l-projbizzjoni.( Inforzar tal-projbizzjoniL-inforzar tal-projbizzjoni jeħtieġ id-disponibilità u l-miljorament tal-metodi biex jintgħaraf pil tal-qtates u tal-klieb minn dak ta’ speċijiet oħra (b’mod partikulari tal-volpi u tal-lupu). Peress li l-parti l-kbira tal-pil tal-qtates u tal-klieb jiġi prodott u proċessat f’pajjiżi terzi u jidħol fil-Komunità bħala parti minn ħwejjeġ jew ġugarell, il-metodi analitiċi għandhom jippermettu l-identifikazzjoni tal-pil tal-qtates u tal-klieb anki fejn il-pil ġie ttrattat (e.ż. miżbugħ, peress li ż-żebgħa tista’ teqred l-istruttura naturali tal-pil u anki teqred id-DNA).Diversi metodi huma disponibbli attwalment u rrapportati li qed jintużaw mill-awtoritajiet kompetenti ta’ dawn l-Istati Membri fejn projbizzjoni tal-kummerċ, l-importazzjoni u l-esportazzjoni hi diġà fis-seħħ. Il-metodi li joffru l-aktar riżultati li wieħed jista’ joqgħod fuqhom skond il-valutazzjonijiet ipprovduti mill-awtoritajiet ta’ l-Istati Membri huma: il-mikroskopija, l-analiżi tad-DNA u l-Ispettrometru tal-Massa MALDI-TOF. Dawn il-metodi jipprovdu diversi livelli ta’ kredibilità. B’mod partikulari l-Ispettrometru tal-Massa MALDI-TOF jista’ b’mod ġenerali jagħraf il-pil minn qtates u klieb domestiċi u riżultati reċenti jissuġġerixxu li dan hu probabbilment il-każ għal pil ittrattat. Fl-UE hemm ta’ l-anqas attwalment laboratorju wieħed li joffri din l-analiżi għal pil fuq skala kummerċjali. Il-Kummissjoni ġiet mgħarrfa li t-teknoloġija meħtieġa biex jitwettaq l-Ispettrometru tal-Massa MALDI-TOF hi disponibbli f’diversi laboratorji fl-Istati Membri. Meta projbizzjoni mifruxa fl-UE kollha tkun fis-seħħ laboratorji oħra se jkunu jistgħu jwettqu din l-analiżi jekk huma jiżviluppaw il-bażi tad- data neċessarja.Minkejja l-użu ta’ diversi tekniċi għall-ittraċċar tal-pil tal-qtates u tal-klieb attwalment id-dħul fis-seħħ ta’ projbizzjoni mifruxa fl-UE kollha għandha twassal fil-futur għall-effett pożittiv ta’ l-applikazzjoni ta’ avviċinament komuni għall-inforzar mill-Istati Membri. Għalhekk xieraq li l-informazzjoni li tirrigwarda tekniċi ta’ din ix-xorta tiġi skambjata fost l-Istati Membri u tkun disponibbli għall-Kummissjoni, sabiex entitajiet ta’ rinforzar jinżammu aġġornati bl-innovazzjonijiet f’dan il-qasam.4. IMPLIKAZZJONI BAġITARJAIl-proposta ma għandha ebda effett fuq il-baġit tal-Komunità.5. AKTAR TAGħRIF( Klawsola ta’ eżami/reviżjoni/soppressjoni awtomatikaIl-proposta ma tinkludi ebda waħda minn dawn il-klawsoli.( Tabella ta’ korrelazzjoniMhux applikabbli( Iż-Żona Ekonomika EwropeaDin il-proposta tikkonċerna kwistjoni rilevanti għaż-ŻEE, u għalhekk għandha testendi għaż-Żona Ekonomika Ewropea.2006/0236 (COD)Proposta għalREGOLAMENT TAL-PARLAMENT EWROPEW U TAL-KUNSILLli jipprojbixxi t-tqegħid fis-suq u l-importazzjoni jew l-esportazzjoni mill-Komunità ta’ pil tal-qtates u tal-klieb u ta’ prodotti oħra li għandhom pil ta’ din ix-xorta(Test b’rilevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikulari l-Artikoli 95 u 133 tiegħu,Wara li kkunsidraw il-proposta mill-Kummissjoni[3],Wara li kkunsidraw l-opinjoni tal-Kumitat Ekonomiku u Soċjali Ewropew[4],Filwaqt li jaġixxu skond il-proċedura stipulata fl-Artikolu 251 tat-Trattat[5],Billi:(1) Teżisti evidenza tal-preżenza fil-Komunità ta’ pil mingħajr tikketta mill-qtates u l-klieb u ta’ prodotti li għandhom pil ta’ din ix-xorta. Bħala konsegwenza, il-konsumaturi qed jippreokkupaw ruħhom dwar il-possibbiltà li jistgħu jkunu qed jixtru pil tal-qtates u tal-klieb u prodotti li jkollhom pil ta’ din ix-xorta. Fit-18 ta’ Diċembru 2003, il-Parlament Ewropew adotta Dikjarazzjoni li esprimiet il-preokkupazzjoni tiegħu dwar dan il-kummerċ u hi titlob li dan jintemm sabiex tiġi akkwistata mill-ġdid il-fiduċja tal-konsumaturi u n-negozjanti Ewropej. Kif rifless fil-Konklużjonijiet tal-Presidenza dwar il-Pjan ta’ Azzjoni tal-Komunità dwar il-Protezzjoni u l-Benesseri ta’ l-Annimali 2006-2010[6], il-ħtieġa li jiġu adottati regoli dwar il-kummerċ tal-pil tal-qtates u tal-klieb malajr kemm jista’ jkun possibbli ġiet enfasizzata matul il-laqgħa tal-Kunsill ta’ l-Agrikultura u s-Sajd tad-19 ta’ Ġunju 2006.(2) Bi tweġiba għal preokkupazzjoni tal-konsumaturi, diversi Stati Membri adottaw leġiżlazzjoni li l-għan tagħha hu li ma tħallix isseħħ il-produzzjoni u t-tqegħid fis-suq tal-pil tal-qtates u tal-klieb.(3) Jeżistu differenzi fid-dispożizzjonijiet ta’ l-Istati Membri li jrieġu l-kummerċ, l-importazzjoni, il-produzzjoni u t-tikketti tal-pil u tal-prodotti tal-pil bl-għan li pil tal-qtates u tal-klieb ma jitħalliex jitqiegħed fis-suq jew inkella jiġi użat għal finijiet kummerċjali. Filwaqt li xi Stati Membri adottaw projbizzjoni totali tal-produzzjoni ta’ pil mill-qtates u l-klieb bil-projbizzjoni tat-trobbija jew tal-qtil ta’ annimali ta’ din ix-xorta għal skopijiet ta’ produzzjoni ta’ pil, oħrajn adottaw restrizzjonijiet għall-produzzjoni u għall-importazzjonijiet tal-pil u tal-prodotti li għandhom pil ta’ din ix-xorta. F’xi Stati Membri ġew introdotti rekwiżiti dwar it-tikketti. L-għarfien miżjud taċ-ċittadini dwar il-kwistjoni se jwassal probabbilment biex aktar Stati Membri jadottaw miżuri aktar restrittivi fil-livell nazzjonali.(4) Bħala riżultat ta’ dan, in-negozjanti tal-pil, speċjalment dawk li jikkummerċjalizzaw il-pil li l-ispeċi ta’ oriġini tiegħu mhix inkluża u mhux traċċabbli faċilment jew dawk li jixtru prodotti li għandhom il-pil, qed jiffaċċjaw ir-riskju li l-prodotti in kwistjoni ma jistgħux jiġu kkummerċjalizzati leġittimament f’wieħed jew f’aktar mill-Istati Membri, jew li kummerċ f’wieħed jew f’aktar mill-Istati Membri hu soġġett għal rekwiżiti addizzjonali li l-għan tagħhom hu li ma jħallux l-użu tal-pil tal-qtates u tal-klieb.(5) Id-differenzi bejn il-miżuri nazzjonali fir-rigward tal-pil tal-qtates u tal-klieb jikkostitwixxu ostakoli għal kummerċ tal-pil in ġenerali. Dawn il-miżuri jimpedixxu l-operat mingħajr xkiel tas-suq intern peress li l-eżistenza ta’ diversi rekwiżiti legali jxekklu l-produzzjoni tal-pil b’mod ġenerali u jagħmluha aktar diffiċli għal pil importat jew importat b’mod leġittimu fil-Komunità biex jiċċirkola b’mod ħieles fi ħdan il-Komunità. Id-diversi rekwiżiti legali fid-diversi Stati Membri wasslu biex in-negozjanti tal-pil ikollhom piżijiet u spejjeż addizzjonali.(6) Madankollu, konsumaturi li normalment jixtru prodotti tal-pil huma skoraġġuti milli jixtruhom fi Stati Membri oħra, minħabba l-inċertezza fir-rigward tal-qafas legali li hu applikabbi fihom.(7) Il-miżuri pprovduti f’dan ir-Regolament għandhom għalhekk jiffaċilitaw t-tqegħid fis-suq tal-pil u tal-prodotti tal-pil minn speċijiet oħrajn li mhumiex qtates jew klieb u ma jħallix li jseħħ tfixkil fis-suq intern għal pil u l-prodotti tal-pil in ġenerali.(8) Biex tiġi eliminata l-frammentazzjoni attwali fis-suq intern tal-pil u l-prodotti tal-pil meħtieġa armonizzazzjoni fejn l-istrument l-aktar effettiv u proporzjonat biex jiġu opponuti dawn l-ostakoli li jiltaqa’ magħhom il-kummerċ minħabba rekwiżiti diverġenti għandu jkun il-projbizzjoni tat-tqegħid fis-suq fil-Komunità u ta’ l-importazzjoni u l-esportazzjoni tal-pil tal-qtates u tal-klieb u tal-prodotti li għandom pil ta’ din ix-xorta.(9) Rekwiżit dwar tikketti mhux adatti biex jintlaħaq l-istess riżultat peress li dan jitfa’ biss b’mod disproporzjonat piż fuq in-negozjanti tal-pil kollha, kemm jekk involuti fin-negozju tal-pil tal-qtates u l-klieb kemm jekk le. Ikun ukoll jiswa ħafna b’mod disproporzjonat fejn il-pil jirrappreżenta parti żgħira tal-prodott.(10) M’hemm ebda drawwa li jitrabbew qtates u klieb għal finijiet tal-produzzjoni tal-pil fil-Komunità, lanqas drawwa li jiġi mmanifatturat il-pil minn pil importat tal-qtates u tal-klieb. Fil-fatt jidher li l-maġġoranza kbira tal-prodotti tal-pil tal-qtates u tal-klieb preżenti fil-Komunità joriginaw minn pajjiżi terżi. Għalhekk, sabiex tkun aktar effettiva, il-projbizzjoni ta’ kummerċ intra-Komunitarju din għandha tkun akkumpanjata bi projbizzjoni ta’ importazzjonijiet ta’ l-istess prodotti fi ħdan il-Komunità. Projbizzjoni ta’ importazzjoni ta’ din ix-xorta twieġeb ukoll għall-preokkupazzjonijiet etiċi espressi miċ-ċittadini għall-introduzzjoni possibbli fil-Komunità ta’ pil mill-qtates u mill-klieb, speċjalment peress li hemm indikazzjonijiet li dawn l-annimali jistgħu jinżammu u jitbiċċru b’mod inuman.(11) Projbizzjoni ta’ esportazzjonijiet tiżgura wkoll li l-pil tal-qtates u tal-klieb u l-prodotti li għandhom pil ta’ din ix-xorta mhumiex prodotti fil-Komunità għall-esportazzjoni.(12) Madankollu, xieraq li tiġi pprovduta l-possibbiltà ta’ deroga minn din il-projbizzjoni ġenerali ta’ tqegħid fis-suq, ta’ importazzjoni jew ta’ esportazzjoni mill-Komunità tal-pil tal-qtates u tal-klieb u ta’ prodotti li għandhom pil ta’ din ix-xorta jekk jista’ jiġi żgurat li dawn joriġinaw minn qtates u klieb li ma trabbewx jew ma nqatlux għal produzzjoni tal-pil u jekk iġorru tikketta bħala tali u għalhekk ma jkunx hemm effett negattiv fuq il-fiduċja tal-konsumaturi fir-rigward tal-pil u l-prodotti tal-pil. Barra minn dan, xieraq li tiġi pprovduta l-possibbiltà ta’ deroga mill-projbizzjoni jekk il-pil jiġi biss introdott jew esportat mill-Komunità għall-użu personali u għalhekk jista’ jitqies li mhux qed ixekkel l-operat kif suppost tas-suq intern.(13) Il-miżuri biex jiġi projbit l-użu tal-pil tal-qtates u tal-klieb għal produzzjoni tal-fur għandhom jiġu inforzati bl-istess mod fil-Komunità kollha. Madankollu, it-tekniki użati attwalment biex jiġi identifikat il-pil tal-qtates u tal-klieb, bħalma huma l-analiżi tad-DNA, il-mikroskopija u l-Ispettrometru tal-Mass MALDI-TOF, ivarjaw minn Stat Membru għall-ieħor. Xieraq li l-informazzjoni rigward tekniki ta’ din ix-xorta tkun disponibbli għall-Kummissjoni, sabiex l-entitajiet ta’ rinforzar jinżammu aġġornati dwar l-innovazzjoni fil-qasam u tkun tista’ tiġi vvalutata l-possibbiltà li tiġi preskritta teknika uniformi.(14) Il-miżuri meħtieġa għall-implimentazzjoni ta’ dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat ta’ l-implimentazzjoni konferiti fuq il-Kummissjoni[7]. B’mod partikulari, meħtieġ li tiġi segwita l-proċedura regolatorja l-ġdida bi skrutinju għal miżuri ta’ skop ġenerali maħsuba biex jemendaw elementi mhux essenzjali ta’ dan ir-Regolament, inkluż it-tħassir ta’ xi wħud minn dawn l-elementi jew billi jiġi ssostitwit l-istrument bl-addizzjoni ta’ elementi ġodda li mhumiex essenzjali.(15) L-Istati Membri għandhom jistabbilixxu regoli dwar il-penali applikabbli għall-ksur tad-dispożizzjonijiet ta’ dan ir-Regolament u jiżguraw li dawn jiġu implimentati. Dawn il-penali għandhom ikunu effettivi, proporzjonati u dissważivi.(16) Peress li l-għan tal-miżuri li jridu jittieħdu, prinċipalment biex ma jħallux li jkun hemm ostakoli fit-tħaddim tas-suq intern billi jiġu armonizzati fil-livell Komunitarju l-projbizzjonijiet nazzjonali li jikkonċernaw il-kummerċ tal-pil tal-qtates u tal-klieb u ta’ prodotti li għandhom pil ta’ din ix-xorta, ma jistax jitwettaq b’mod suffiċjenti mill-Istati Membri u għalhekk jista’ jitwettaq aħjar fil-livell Komunitarju, il-Komunità tista’ tadotta miżuri, skond il-prinċipju ta’ sussidjarjetà kif stabbilit fl-Artikolu 5 tat-Trattat. B’konformità mal-prinċipju ta’ proporzjonalità, kif stipulat f’dan l-Artikolu, dan ir-Regolament ma jmurx lil hinn dak li hu meħtieġ biex jintlaħqu dawn l-għanijiet.ADOTTAW DAN IR-REGOLAMENT:Artikolu 1 ProjbizzjonijietIt-tqegħid fis-suq u l-importazzjoni jew l-esportazzjoni mill-Komunità ta’ pil tal-qtates u tal-klieb u ta’ prodotti oħra li għandhom pil ta’ din ix-xorta għandhom jiġu projbiti.Artikolu 2DefinizzjonijietGħall-iskop ta’ dan ir-Regolament għandhom japplikaw id-definizzjonijiet li ġejjin:-  ‘qattus’ jiġifieri kull annimal ta’ l-ispeċi felis catus ;-  ‘kelb’ jiġifieri kull annimal ta’ l-ispeċi canis familiaris .Artikolu 3 Metodi għall-identifikazzjoni ta’ l-ispeċi ta’ oriġini tal-pilL-Istati Membri għandhom jgħarrfu lill-Kummissjoni dwar il-metodi analitiċi li huma jużaw biex jidentifikaw l-ispeċi ta’ oriġini tal-pil sa [t-30 ta’ Marzu 2009] u sussegwentement kull sena mhux aktar tard mit-[30 ta’ Marzu].Artikolu 4Poteri implimentattiviDawn li ġejjin jistgħu jiġu adottati skond il-proċedura msemmija fl-Artikolu 5(2):1. dispożizzjonijiet dwar l-użu ta’ metodi analitiċi biex tiġi identifikata l-ispeċi ta’ l-oriġini tal-pil;2. dispożizzjonijiet li jidderogaw mill-projbizzjonijiet ipprovduti fl-Artikolu 1 għal pil ta’ din ix-xorta jew għal prodotti li għandhom pil ta’ dan it-tip-  li għandhom tikketta li joriġinaw mill-qtates jew mill-klieb li ma trabbewx jew inqatlu għal produzzjoni tal-pil jew-  li huma ħwejjeġ personali jew domestiċi introdotti fil-Komunità, jew esportati minnha.Artikolu 5Kumitat1. Il-Kummissjoni għandha tkun assistita mill-Kumitat Permanenti dwar il-Katina Alimentari u s-Saħħa ta’ l-Annimali (minn hawn ’il quddiem imsejjaħ ‘il-Kumitat’).2. Fejn issir referenza għal dan il-paragrafu, għandhom japplikaw l-Artikoli 5a, paragrafi 1 sa 4, u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.3. Il-Kumitat għandu jadotta r-regoli ta’ proċedura tiegħu.Artikolu 6PenaliL-Istati Membri għandhom jistabbilixxu r-regoli dwar penali li jgħoddu għal ksur ta’ dan ir-Regolament u għandhom jieħdu l-passi kollha meħtieġa biex jiżguraw li jiġi implementat. Il-penali stabbiliti għandhom ikunu effikaċi, proporzjonati u dissważivi. L-Istati Membri għandhom jinnotifikaw dawn id-dispożizzjonijiet lill-Kummissjoni sa mhux aktar tard mill-[jj/xx/ssss], u għandhom jinnotifikawha mingħajr dewmien dwar kwalunkwe emenda sussegwenti li tkun taffettwahom.Artikolu 7 Dħul fis-seħħ u l-applikabilitàDan ir-Regolament għandu jidħol fis-seħħ fl-għoxrin jum wara l-jum tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Japplika mill-[1 ta’ Jannar 2008].Dan ir-Regolament għandu japplika fl-intier tiegħu u hu applikabbli direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President [1] Fuq il- web : http://www.iftf.com/newhome.html[2] L-istandard UNI 11007.[3] ĠU C […], […], p. […].[4] ĠU C […], […], p. […].[5] ĠU C […], […], p. […].[6] Id-dokument tal-Kunsill 10811/06 tat-22 ta’ Ġunju 2006.[7] ĠU L 184, 17.7.1999, p. 23, kif emendat l-aħħar mid-Deċiżjoni tal-Kunsill 2006/512/KE tas-17 ta’ Lulju 2006, ĠU L 200, 22.7.2006, p. 11.


Avviż Legali Importanti

|

52006PC0320(02)

Proposta għal regolament tal-Kunsill li jemenda r-Regolament (KE) Nru 2866/98 dwar ir-rati ta’ konverżjoni bejn l-euro u l-muniti ta’ l-Istati Membri li jadottaw l-euro  /* KUMM/2006/0320 finali - CNB 2006/0110 */

	[pic] | KUMMISSJONI TAL-KOMUNITAJIET EWROPEJ |Brussel 28.6.2006KUMM(2006) 320 finali2006/0109 (CNS)2006/0110 (CNB)KOMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL U LILL-BANK ĊENTRALI EWROPEWleġiżlazzjoni sekondarja dwar l-euro u s-SlovenjaProposta għalREGOLAMENT TAL-KUNSILLli jemenda r-Regolament (KE) Nru 974/98 dwar l-introduzzjoni ta’ l-euroProposta għalREGOLAMENT TAL-KUNSILLli jemenda r-Regolament (KE) Nru 2866/98 dwar ir-rati ta’ konverżjoni bejn l-euro u l-muniti ta’ l-Istati Membri li jadottaw l-euro(preżentati mill-Kummissjoni)KOMUNIKAZZJONI MILL-KUMMISSJONILILL-PARLAMENT EWROPEW, LILL-KUNSILL ULILL-BANK ĊENTRALI EWROPEWleġiżlazzjoni sekondarja dwar l-euro u s-SlovenjaFis-16 ta’ Mejju 2006, il-Kummissjoni adottat proposta għal Deċiżjoni tal-Kunsill skond l-Artikolu 122 (2) tat-Trattat, li tipproponi li s-Slovenja tonora l-kundizzjonijiet neċessarji għall-adozzjoni tal-munita unika u li d-deroga tas-Slovenja tiġi rrevokata b'effett mill-1 ta' Jannar 2007.Jekk ikun hemm deċiżjoni pożittiva, l-Kunsill sussegwentement jkollu jadotta r-rata ta’ kambju bejn l-euro u t-tolar Sloven b'effett mill-1 ta' Jannar 2007 u se jkollu jieħu wkoll miżuri neċessarji oħra għall-introduzzjoni ta' l-euro fis-Slovenja.Il-Kummissjoni tippreżenta proposti rispettivi qabel id-deċiżjoni tal-Kunsill dwar ir-revoka tad-deroga tas-Slovenja sabiex tiġi żgurata flessibiltà rigward id-data ta' l-adozzjoni tar-regolamenti mill-Kunsill.Il-Komunikazzjoni tinkludi proposti għal:-  Regolament tal-Kunsill li jemenda r-Regolament tal-Kunsill (KE) Nru 974/98 dwar l-introduzzjoni ta’ l-euro;-  Regolament tal-Kunsill li jemenda r-Regolament tal-Kunsill (KE) Nru 2866/98 dwar ir-rati ta’ kambju bejn l-euro u l-muniti ta’-Istati Membri li jadottaw l-euro.-  MEMORANDUM TA’ SPJEGAZZJONI1. Il-kuntest tal-propostaFis-16 ta’ Mejju 2006, il-Kummissjoni adottat proposta għal Deċiżjoni tal-Kunsill skond l-Artikolu 122 (2) tat-Trattat, li tipproponi li s-Slovenja tonora l-kundizzjonijiet neċessarji għall-adozzjoni tal-munita unika u li d-deroga tas-Slovenja tiġi rrevokata b'effett mill-1 ta' Jannar 2007.Jekk ikun hemm deċiżjoni pożittiva, l-Kunsill sussegwentement jkollu jieħu wkoll il-miżuri neċessarji l-oħra għall-introduzzjoni ta' l-euro fis-SlovenjaIr-Regolament tal-Kunsill (KE) Nru 974/98[1] dwar l-introduzzjoni ta’ l-euro jirregola l-introduzzjoni inizzjali ta’ l-euro fl-Istati Membri li kienu fl-ewwel mewġa taż-żona ta’ l-euro u fil-Greċja. Dan ir-Regolament kien emendat mir-Regolament (KE) Nru 2169/2005 bi tħejjija għat-tkabbir futur fiż-żona ta’ l-euro. Madankollu sabiex is-Slovenja tkun koperta mir-Regolament (KE) Nru 974/98, ma’ dan ir-Regolament trid tiżdied referenza għal dan l-Istat Membru. Għalhekk, din l-inizjattiva tipproponi emendi għal dan ir-Regolament.Il-pjan ta’ bidla għas-Slovenja jispeċifika li x-xenarju tal-“ big bang ” għandu jkun applikabbli, jiġifieri li l-adozzjoni ta’ l-euro bħala l-munita tas-Slovenja u l-introduzzjoni tan-noti u muniti ta’ l-euro f’dan l-Istat Membru għandhom iseħħu fl-istess waqt.2. L-Aspetti ġURIDIċI2.1. IL-BAżI ġuridikaIl-bażi ġuridika għall-proposta kurrenti hija l-Artikolu 123(5) KE, li jippermetti li jiġu adottati miżuri oħra neċessarji għall-introduzzjoni ta' l-euro fl-Istat Membru, li d-deroga tiegħu ġiet irrevokata skond Artikolu 122(2) tat-Trattat.Fuq proposta tal-Kummissjoni u wara li jikkonsulta mal-BĊE, il-Kunsill se jaġġixxi bl-unanimità ta’ l-Istati Membri mingħajr deroga u ta’ l-Istat Membru konċernat.2.2. Is-sussidjarjetà u l-proporzjonalitàIl-proposta taqa’ taħt il-kompetenza esklussiva tal-Komunità. Għalhekk, il-prinċipju tas-sussidjarjetà ma japplikax.L-inizjattiva kurrenti ma tmurx lil hinn minn dak li hu neċessarju sabiex tikseb l-għan tagħha, u għalhekk, hija konformi mal-prinċipju ta' proporzjonalità.2.3. L-għażla ta’ l-istrument legaliL-istrument tar-Regolament huwa l-uniku strument legali xieraq biex jemenda r-Regolament tal-Kunsill (KE) Nru 974/98 dwar l-introduzzjoni ta’ l-euro.3. L-implikazzjonijiet baġitarjiIl-proposta ma għandha l-ebda effett fuq il-baġit tal-Komunità.4. Kummentarju dwar ARTIKOLI INDIVIDWALI4.1. ARTIKOLU 1Skond l-Artikolu 1 lit. (a) u l-Artikolu 1a tar-Regolament (KE) Nru 974/98, it-tabella fl-Anness ta’ dak ir-Regolament telenka l-Istati Membri li qed jipparteċipaw u tiddefinixxi d-data ta’ l-adozzjoni ta’ l-euro, d-data tal-bidla tal-flus, u l-perjodu "ta' tneħħija gradwali", jekk ikun applikabbli, għal dawn l-Istati Membri kollha. Skond Artikolu 1 lit. (a) tar-Regolament (KE) Nru 974/98 il-perjodu ta’ “tneħħija gradwali” jista’ japplika biss fl-Istati Membri fejn id-data ta’ l-adozzjoni ta’ l-euro u l-bidla proprja għall-munita waħdanija jseħħu fl-istess ġurnata. Waqt li dan ma kienx il-każ għat-tnax-il Stat Membru li qed jipparteċipaw bħalissa, il-pjan ta' bidla għas-Slovenja jispeċifika l-istess data bħad-data għall-adozzjoni ta’ l-euro u bħad-data ta’ bidla proprja għall-munita waħdanija. Madankollu, s-Slovenja għażlet li ma jkollix perjodu ta’ “tneħħija gradwali”.Dan l-artikolu jżid lis-Slovenja u d-dejta rilevanti kollha li ġejja għal dan l-Istat Membru fit-tabella ta’ l-Anness mar-Regolament (KE) Nru 974/98 fl-ordni tal-protokoll.Stat Membru | Data ta’ l-adozzjoni ta’ l-euro | Data ta’ tibdil | Stat Membru b'perjodu ta’ “tneħħija gradwali” |Is-Slovenja: | L-1 ta' Jannar 2007 | L-1 ta' Jannar 2007 | Le |4.2. Artikolu 2Dan l-artikolu jistabilixxi l-1 ta’ Jannar 2007 bħala d-data tad-dħul fis-seħħ tar-Regolament, u jassigura li se jkun applikabbli f’konformità mal-ħin ta’ l-atti l-oħra tal-Kunsill li għandhom x’jaqsmu ma’ l-adozzjoni ta’ l-euro mis-Slovenja, jiġifieri d-data tar-revoka u d-data tad-dħul fis-seħħ tar-rata ta’ kambju tat-tolar Sloven.2006/0110 (CNB)Proposta għalREGOLAMENT TAL-KUNSILLli jemenda r-Regolament (KE) Nru 974/98 dwar l-introduzzjoni ta’ l-euroIL-KUNSILL TA’ L-UNJONI EWROPEA,Wara li kkunsidra it-Trattat li jistabbilixxi il-Komunità Ewropea, u b'mod partikolari l-Artikolu 123(5) tiegħu,Wara li kkunsidra l-proposta mill-Kummissjoni[2],Wara li kkunsidra l-opinjoni tal-Parlament Ewropew[3],Wara li kkunsidra l-opinjoni tal-Bank Ċentrali Ewropew[4],Billi:(1) Ir-Regolament tal-Kunsill (KE) Nru 974/98 tat-3 ta’ Mejju 1998 dwar l-introduzzjoni ta’ l-euro[5] jipprovdi għas-sostituzzjoni ta’ l-euro mal-muniti ta’ l-Istati Membri li jkunu wettqu l-kundizzjonijiet neċessarji għall-adozzjoni tal-munita unika fiż-żmien meta l-Komunità daħlet fit-tielet stadju ta' l-unjoni ekonomika monetarja.(2) Ir-Regolament tal-Kunsill (EC) No 2596/2000[6] emenda r-Regolament (KE) Nru 974/98 biex jipprovdi għas-sostituzzjoni ta' l-euro mal-munita tal-Greċja.(3) Ir-Regolament tal-Kunsill (KE) Nru 2169/2005[7] emenda r-Regolament (KE) Nru 974/98 sabiex iħejji għal introduzzjonijiet sussegwenti ta’ l-euro fl-Istati Membri li għadhom ma adottawx l-euro bħala l-munita unika.(4) Skond l-Artikolu 4 ta’ l-Att ta’ l-Adeżjoni ta’ l-2003, s-Slovenja hija Stat Membru b’revoka kif definit fl-Artikolu 122 tat-Trattat.(5) Skond id-Deċiżjoni tal-Kunsill 2006/…/KE ta’ … … 2006 bi qbil ma' l-Artikolu 122(2) tat-Trattat dwar l-adozzjoni mis-Slovenja tal-munita unika fl-1 ta' Jannar 2007[8], is-Slovenja issa tissodisfa l-kundizzjonijiet meħtieġa għall-adozzjoni tal-munita waħdanija u d-deroga favur is-Slovenja għandha tkun revokata b'seħħ mill-1 ta' Jannar 2007.(6) L-introduzzjoni ta’ l-euro fis-Slovenja teħtieġ l-estensjoni għas-Slovenja tad-dispożizzjonijiet eżistenti fl-introduzzjoni ta’ l-euro stipulata fir-Regolament (KE) Nru 974/98.(7) Il-pjan ta’ bidla tas-Slovenja jispeċifika li n-noti bankarji u l-muniti ta’ l-euro għandhom isiru valuta legali f'dak l-Istat Membru fil-ġurnata ta' l-introduzzjoni ta' l-euro bħala l-munita tiegħu. B’konsegwenza ta’ dan, id-data ta' l-introduzzjoni ta' l-euro u d-data ta' bidla fil-munita għandha tkun l-1 ta’ Jannar 2007. L-ebda “perjodu ta’ tneħħija gradwali” ma japplika.(8) Ir-Regolament (KE) Nru 974/98 għandu għaldaqstant jiġi emendat skond dan,ADOTTAT DAN IR-REGOLAMENT:Artikolu 1L-Anness mar-Regolament (KE) Nru 974/98 huwa emendat skond l-Anness ta’ dan ir-Regolament.Artikolu 2Dan ir-Regolament għandu jidħol fis-seħħ fl-1 ta' Jannar 2007.Dan ir-Regolament għandu jorbot fl-intier tiegħu u japplika direttament fl-Istati Membri kollha skond it-Trattat, soġġett għall-Protokolli 25 u 26 u Artikolu 122 (1).Magħmul fi Brussell,Għall-KunsillIl-PresidentAnnessFl-Anness tar-Regolament (KE) Nru 974/98, il-linja li jmiss għandha tiddaħħal bejn l-informazzjoni għall-Portugall u l-Finlandja.Stat Membru | Data ta’ l-adozzjoni ta’ l-euro | Data ta’ tibdil | Stat Membru bil perjodu ta’ “tneħħija gradwali” |- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -“Slovenja: | L-1 ta' Jannar 2007 | L-1 ta' Jannar 2007 | Le” |MEMORANDUM TA’ SPJEGAZZJONI1. IL-KUNTEST TAL-PROPOSTAFis-16 ta’ Mejju 2006, il-Kummissjoni adottat proposta għal Deċiżjoni tal-Kunsill skond Artikolu 122 (2) tat-Trattat, u tissuġġerixxi li s-Slovenja tonora l-kundizzjonijiet neċessarji għall-adozzjoni tal-munita unika u li d-deroga tas-Slovenja tiġi rrevokata b'effett mill-1 ta' Jannar 2007.Jekk ikun hemm deċiżjoni pożittiva, il-Kunsill sussegwentement jkollu jadotta r-rata ta’ konverżjoni bejn l-euro u t-tolar Sloven li se tidħol fis-seħħ b'effett mill-1 ta' Jannar 2007.Ir-Regolament tal-Kunsill (EC) Nru 2866/98 dwar ir-rati ta’ konverżjoni bejn l-euro u l-muniti ta’ l-Istati Membri li jadottaw l-euro[9] jirregola l-introduzzjoni inizzjali ta’ l-euro fl-Istati Membri li kienu fl-ewwel mewġa taż-żona ta’ l-euro u fil-Greċja Sabiex l-ambitu ta’ dan ir-Regolament jiġi estiż għat-tolar Sloven, hemm bżonn li tiżdied referenza għal din il-munita f’dan ir-Regolament. Għalhekk, din l-inizjattiva tissuġġerixxi emendi għal dan ir-Regolament.2. L-Aspetti legali2.1. Il-bażi legaliIl-bażi legali għall-proposta kurrenti hija Artikolu 123(5) KE, li jippermetti li tiġi adottata r-rata ta’ konverżjoni li fiha l-euro se tieħu post il-munita ta’ l-Istat Membru li d-deroga tiegħu ġiet irrevokata skond Artikolu 122(2) tat-Trattat.Fuq proposta tal-Kummissjoni u wara li jikkonsulta mal-BĊE, il-Kunsill se jaġġixxi bl-unanimità ta’ l-Istati Membri mingħajr deroga u ta’ l-Istat Membru konċernat.2.2. Is-sussidjarjetà u l-proporzjonalitàIl-proposta taqa’ taħt il-kompetenza esklussiva tal-Komunità. Għalhekk, il-prinċipju tas-sussidjarjetà ma japplikax.L-inizjattiva kurrenti ma tmurx lil hinn minn dak li hu neċessarju sabiex tikseb l-għan tagħha, u għalhekk, hija konformi mal-prinċipju ta' proporzjonalità.2.3. L-għażla ta’ l-istrument ġuridiċiL-istrument tar-Regolament huwa l-uniku strument ġuridiku xieraq biex jemenda r-Regolament tal-Kunsill (KE) Nru 2866/98 dwar ir-rati ta’ kambju bejn l-euro u l-muniti ta’l-Istati Membri li jadottaw l-euro.3. L-implikazzjonijiet baġitarjiIl-proposta ma għandha l-ebda effett fuq il-baġit tal-Komunità.4. Kummentarju dwar artikolu b'artikolu4.1. Artikolu 1Ir-rata proposta hija r-rata ċentrali kurrenti tat-tolar fil-mekkaniżmu tar-rata tal-kambju (ERM II).Fir-rigward tal-muniti l-oħra u skond ir-Regolament tal-Kunsill (KE) Nru 1103/97 dwar ċerti dispożizzjonijiet li jirrigwardaw l-introduzzjoni ta' l-euro, ir-rata għandha tiġi definita b'sitt ċifri sinifikattivi.4.2. Artikolu 2Dan l-artikolu jistabilixxi l-1 ta’ Jannar 2007 bħala d-data tad-dħul fis-seħħ tar-Regolament, u jassigura li se jkun applikabbli f’konformità mal-ħin ta’ l-atti l-oħra tal-Kunsill li għandhom x’jaqsmu ma’ l-adozzjoni ta’ l-euro mis-Slovenja, jiġifieri d-data tar-revoka u d-data tad-dħul fis-seħħ tal-miżuri l-oħra neċessarji għall-introduzzjoni ta’ l-euro fis-Slovenja..(COD)Proposta għalREGOLAMENT TAL-KUNSILLli jemenda r-Regolament (KE) Nru 2866/98 dwar ir-rati ta’ konverżjoni bejn l-euro u l-muniti ta’ l-Istati Membri li jadottaw l-euroIL-KUNSILL TA’ L-UNJONI EWROPEA,Wara li kkunsidra it-Trattat li jistabbilixxi il-Komunità Ewropea, u b'mod partikolari l-Artikolu 123(5) tiegħu,Wara li kkunsidra l-proposta mill-Kummissjoni[10],Wara li kkunsidra l-opinjoni tal-Bank Ċentrali Ewropew[11],Billi:1.  Ir-Regolament tal-Kunsill (KE) Nru 2866/98 dwar ir-rati ta’ konverżjoni bejn l-euro u l-muniti ta’ l-Istati Membri li jadottaw l-euro[12] jiddetermina r-rati ta’ konverżjoni mill-1 ta’ Jannar 1999.2.  Ir-Regolament tal-Kunsill (KE) Nru 1478/2000[13] emenda r-Regolament (KE) Nru 2866/98 biex jipprovdi għas-sostituzzjoni ta' l-euro mal-munita tal-Greċja.3.  Skond l-Artikolu 4 ta’ l-Att ta’ l-Adeżjoni ta’ l-2003, is-Slovenja hija Stat Membru b’revoka kif definit fl-Artikolu 122 tat-Trattat.4.  Skond id-Deċiżjoni tal-Kunsill 2006/…/KE ta’ … … 2006 bi qbil ma' l-Artikolu 122(2) tat-Trattat dwar l-adozzjoni mis-Slovenja tal-munita unika fl-1 ta' Jannar 2007[14], is-Slovenja issa tissodisfa l-kundizzjonijiet meħtieġa għall-adozzjoni tal-munita unika u d-deroga favur is-Slovenja għandha tiġi revokata mill-1 ta' Jannar 2007.5.  L-introduzzjoni ta’ l-euro fis-Slovenja teħtieġ li r-rata ta' konverżjoni bejn l-euro u t-tolar tiġi adottata. Din ir-rata ta’ konverżjoni għandha tkun determita bħala 239.640 tolari Slovenjani għal kull euro, li tikkorrispondi mar-rata ċentrali preżenti tat-tolar fil-mekkaniżmu tar-rata tal-kambju (ERM II).6.  Ir-Regolament (KE) Nru 2866/98 għandu għaldaqstant jiġi emendat skond dan,ADOTTAT DAN IR-REGOLAMENT:Artikolu 1Dan li ġej għandu jiġi mdaħħal bejn ir-rati applikabbli ta’ l-ecscudo Portugiż u l-mark Finlandiż f'Artikolu 1 tar-Regolament (KE) Nru 2866/98:“= 239.640 tolars Sloveni”,Artikolu 2Dan ir-Regolament għandu jidħol fis-seħħ fl-1 ta' Jannar 2007.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 139, tal-11.5.1998, p. 1, ir-Regolament kif emendat l-aħħar bir-Regolament tal-Kunsill (KE) Nru 2169/2005 tal-21 ta’ Diċembru 2005, ĠU L 346, 29.12.2005, p. 1.[2] ĠU C, p. .[3] ĠU C, p. .[4] ĠU C, p. .[5] ĠU L 139, 11.5.1998, p. 1. Regolament kif emendat l-aħħar bir-Regolament tal-Kummissjoni (KE) Nru 2169/2005 (ĠU L 346, 29.12.2005, p. 1).[6] ĠU L 300, 29.11.2000, p. 2.[7] ĠU L 346, 29.12.2005, p. 1.[8] ĠU L , , p.[9] ĠU L 359, 31.12.1998 p. 1, Regolament kif emendat l-aħħar bir-Regolament tal-Kunsill (KE) Nru 1478/2000 tad-19 ta’ Ġunju 2000 (ĠU L 167, 7.7.2000, p.1).[10] ĠU C,…, p.[11] ĠU C,…, p.[12] ĠU L 359, 31.12.1998 p. 1, Regolament hekk kif emendat l-aħħar bir-Regolament tal-Kunsill (KE) Nru 1478/2000 tad-19 ta’ Ġunju 2000 (ĠU L 167, 7.7.2000, p.1).[13] ĠU L 167, 7.7.2000, p.1.[14] …


				|

		52012PC0041

			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea /* COM/2012/041 final - 2012/0019 (COD) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Fit-28 ta’ Lulju 2011, il-Korp
għas-Soluzzjoni tat-Tilwim (“DSB”) tal-Organizzazzjoni Dinjija
tal-Kummerċ ("WTO") adotta r-Rapport tal-Korp tal-Appell u
r-Rapport tal-Bord kif immodifikat permezz tar-Rapport tal-Korp tal-Appell
fil-każ “Il-Komunitajiet Ewropej – Miżuri Definittivi ta’
Anti-dumping fuq Ċerti Qfieli tal-Ħadid jew tal-Azzar
miċ-Ċina”[1]
(“Ir-Rapporti”).
Fir-Rapporti nstab, inter alia, li
l-Artikolu 9(5) tar-Regolament tal-Kunsill (KE) Nru 1225/2009 tat-30 ta’
Novembru 2009 dwar il-protezzjoni kontra l-importazzjonijiet li huma
l-oġġett ta’ dumping minn pajjiżi mhux membri tal-Komunità
Ewropea (“ir-Regolament Bażiku dwar l-Anti-Dumping”)[2] kien inkonsistenti mal-Artikoli
6.10, 9.2 u 18.4 tal-Ftehim dwar l-Anti-Dumping tad-WTO u l-Artikolu XVI:4
tal-Ftehim tad-WTO. L-Artikolu 9(5) tar-Regolament Bażiku dwar
l-Anti-dumping jistipula li produtturi esportaturi individwali f’pajjiżi
b’ekonomija mhux tas-suq li ma jirċevux trattament ta’ ekonomija tas-suq
skont l-Artikolu 2(7)(c) tar-Regolament Bażiku dwar l-Anti-Dumping se
jkunu soġġetti għal rata ta' dazju fil-pajjiż kollu sakemm
dawn l-esportaturi ma jistgħux juru li huma jissodisfaw il-kondizzjonijiet
għat-trattament individwali stabbiliti fl-Artikolu 9(5) tar-Regolament
Bażiku dwar l-Anti-Dumping (“is-sejba tad-DSB dwar l-Artikolu 9(5)
tar-Regolament Bażiku dwar l-Anti-Dumping”).
Fit-18 ta’ Awwissu 2011 l-Unjoni Ewropea
nnotifikat lid-DSB li biħsiebha timplimenta r-rakkomandazzjonijiet u
d-deċiżjonijiet tad-DSB f’din it-tilwima b’mod li tirrispetta
l-obbligi tagħha fir-rigward tad-WTO.
Fid-19 ta’ Jannar 2012 l-Unjoni Ewropea u
ċ-Ċina qablu li l-perjodu raġonevoli ta’ żmien
għall-implimentazzjoni tar-rakkomandazzjonijiet u
d-deċiżjonijiet tad-DSB tkun 14-il xahar u ġimgħatejn minn
dakinhar li d-DSB jadotta r-rapporti. Il-perjodu raġonevoli ta’ żmien
għalhekk se jiskadi fit-12 ta’ Ottubru 2012.
L-għan ta’ din il-proposta
leġiżlattiva huwa li timplimenta r-rakkomandazzjonijiet tad-DSB u
d-deċiżjonijiet dwar l-Artikolu 9(5) tar-Regolament Bażiku dwar
l-Anti-Dumping.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Mhux
applikabbli.
3.           L-ELEMENTI LEGALI
TAL-PROPOSTA
·
Bażi legali
Il-bażi legali għal din il-proposta
hija l-Artikolu 207(2) tat-Trattat dwar il-Funzjonament tal-Unjoni Ewropea, li
skontu l-Parlament Ewropew u l-Kunsill, li jaġixxu permezz ta’ regolamenti
f’konformità mal-proċedura leġiżlattiva ordinarja, għandhom
jadottaw il-miżuri li jiddefinixxu l-qafas għall-implementazzjoni
tal-politika kummerċjali komuni.
Din il-proposta temenda r-Regolament
tal-Kunsill (KE) Nru 1225/2009, ir-Regolament Bażiku dwar l-Anti-Dumping
li kien ibbażat fuq id-dispożizzjoni ekwivalenti tat-Trattat li
jistabbilixxi l-Komunità Ewropea, jiġifieri l-Artikolu 133.
·
Il-Prinċipju tas-Sussidjarjetà
Skont l-Artikolu 3(1)(e) tat-Trattat dwar
il-Funzjonament tal-Unjoni Ewropea, il-proposta taqa’ taħt il-kompetenza
esklużiva tal-Unjoni. Għaldaqstant, il-prinċipju
tas-sussidjarjetà ma japplikax.
·
Il-Prinċipju tal-Proporzjonalità
Il-proposta hija konformi mal-prinċipju
tal-proporzjonalità.
·
L-Għażla tal-Istrumenti
L-istrument propost: Regolament tal-Parlament
Ewropew u tal-Kunsill.
Mezzi oħra ma jkunux adegwati
minħabba r-raġuni li ġejja: Regolament irid jiġi emendat
b’Regolament.
4.           IMPLIKAZZJONI BAĠITARJA

Mhux applikabbli.
5.           ELEMENTI FAKULTATTIVI
Mhux applikabbli.
2012/0019 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament tal-Kunsill (KE) Nru
1225/2009 tat-30 ta’ Novembru 2009 dwar il-protezzjoni kontra
l-importazzjonijiet li huma l-oġġett ta' dumping minn pajjiżi
mhux membri tal-Komunità Ewropea
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidrat it-Trattat dwar il-Funzjonament
tal-Unjoni Ewropea, u b’mod partikolari l-Artikolu 207 tiegħu,
Wara li kkunsidra r-Regolament tal-Kunsill
(KE) Nru 1515/2001 fuq il-miżuri li jistgħu jittieħdu
mill-Komunità wara rapport adottat mill-Korp għas-Soluzzjoni tat-Tilwim
tad-WTO dwar kwistjonijiet fuq anti-dumping u anti-sussidji.
Wara li kkunsidraw il-proposta li saret
mill-Kummissjoni Ewropea,
Wara li l-abozz tal-att leġiżlattiv
ingħadda lill-Parlamenti nazzjonali,
Filwaqt li jaġixxu skont
il-proċedura leġiżlattiva ordinarja,
Billi:
(1)
Fit-28 ta’ Lulju 2011, il-Korp għas-Soluzzjoni
tat-Tilwim (“DSB”) tal-Organizzazzjoni Dinjija tal-Kummerċ
("WTO") adotta r-Rapport tal-Korp tal-Appell u r-Rapport tal-Bord kif
immodifikat permezz tar-rapport tal-Korp tal-Appell fil-każ
“Il-Komunitajiet Ewropej – Miżuri Definittivi ta’ Anti-dumping fuq
Ċerti Qfieli tal-Ħadid jew tal-Azzar miċ-Ċina”[3] (“Ir-Rapporti”).
(2)
Fir-Rapporti nstab, inter alia, li
l-Artikolu 9(5) tar-Regolament tal-Kunsill (KE) Nru 1225/2009 tat-30 ta’
Novembru 2009[4]
dwar il-protezzjoni kontra l-importazzjonijiet li huma l-oġġett ta’
dumping minn pajjiżi mhux membri tal-Komunità Ewropea (“ir-Regolament
Bażiku dwar l-Anti-Dumping”) kien inkonsistenti mal-Artikoli 6.10, 9.2 u
18.4 tal-Ftehim dwar l-Anti-Dumping tad-WTO u l-Artikolu XVI:4 tal-Ftehim
tad-WTO (“is-sejba tad-DSB dwar l-Artikolu 9(5) tar-Regolament Bażiku dwar
l-Anti-Dumping”). L-Artikolu 9(5) tar-Regolament Bażiku dwar
l-Anti-dumping jistipula li produtturi esportaturi individwali f’pajjiżi
b’ekonomija mhux tas-suq li ma jirċevux trattament ta’ ekonomija tas-suq
skont l-Artikolu 2(7)(c) tar-Regolament Bażiku dwar l-Anti-Dumping se
jkunu soġġetti għal rata ta' dazju fil-pajjiż kollu sakemm
dawn l-esportaturi ma jistgħux juru li huma jissodisfaw il-kondizzjonijiet
għat-trattament individwali (“TI”) stabbiliti fl-Artikolu 9(5)
tar-Regolament Bażiku dwar l-Anti-Dumping.
(3)
Il-Korp tal-Appell sab li l-Artikolu 9(5)
tar-Regolament Bażiku dwar l-Anti-Dumping stabbilixxa preżunzjoni li
l-produtturi esportaturi qed joperaw f’pajjiżi b’ekonomija mhux tas-suq
mhumiex intitolati għal trattament individwali, iżda sabiex
jikkwalifikaw għal trattament bħal dan, dawn iġorru l-piż
li juru li huma jissodisfaw il-kriterji ta’ dan it-test. Skont il-Korp
tal-Appell, l-ebda bażi legali għal tali preżunzjoni ma hija
prevista fil-ftehimiet koperti tad-WTO.
(4)
Madankollu, il-Korp tal-Appell ċċara li
biex jiġi stabbilit jekk marġni tad-dumping wieħed u dazju ta’
anti-dumping wieħed għal numru ta’ esportaturi huwiex inkonsistenti
mad-dispożizzjonijiet tal-Artikoli 6,10 u 9.2 tal-Ftehim dwar
l-Anti-dumping tad-WTO, dan jiddependi mill-eżistenza ta’ numru ta’
sitwazzjonijiet li jkunu jindikaw li, għalkemm distinti legalment, tnejn
jew aktar mill-esportaturi jkunu f’tali relazzjoni li dawn għandhom
jiġu ttrattati bħala entità unika. Dawn is-sitwazzjonijiet
jistgħu jinkludu: (i) l-eżistenza ta’ konnessjonijiet korporattivi u
strutturali bejn l-esportaturi, bħalma huma kontroll, sjieda t’ishma u
ġestjoni komuni; (ii) l-eżistenza ta’ konnessjonijiet korporattivi u
strutturali bejn l-Istat u l-esportaturi, bħalma huma kontroll, sjieda
t’ishma u ġestjoni komuni; u (iii) kontroll jew influwenza materjali
mill-Istat fir-rigward tal-ipprezzar u l-produzzjoni. F’dan ir-rigward,
it-termini fl-emendi proposti li jirriflettu dawn is-sitwazzjonijiet għandhom
jiġu applikati fid-dawl tal-kjarifiki tal-Korp tal-Appell mingħajr
preġudizzju għat-termini bl-użu ta’ formulazzjoni l-istess jew
simili f’dispożizzjonijiet oħra tar-Regolament Bażiku dwar
l-Anti-Dumping.
(5)
Fit-18 ta’ Awwissu 2011 l-Unjoni Ewropea nnotifikat
lid-DSB li biħsiebha timplimenta r-rakkomandazzjonijiet u
d-deċiżjonijiet tad-DSB f’din it-tilwima b’mod li tirrispetta
l-obbligi tagħha fir-rigward tad-WTO.
(6)
Għal dak l-iskop, huwa neċessarju li
jiġu emendati d-dispożizzjonijiet tal-Artikolu 9(5) tar-Regolament
Bażiku dwar l-Anti-Dumping,
ADOTTAW DAN IR-REGOLAMENT:
Artikolu 1
Ir-Regolament (KE) Nru 1225/2009 huwa b’dan
emendat kif ġej:
1. L-Artikolu 9, il-paragrafu 5 għandu
jiġi sostitwit b'dan li ġej:
"5. Dazju ta' anti-dumping jiġi impost
f'ammonti xierqa f'kull każ, fuq bażi mhux diskriminatorja fuq
importazzjonijiet ta' prodott mill-għejun kollha li jinstab li kien
l-oġġett ta' dumping u li kkawża l-ħsara, ħlief
għall-importazzjonijiet minn dawk l-għejun li dwarhom ġew
aċċettati garanziji skont it-termini ta' dan ir-Regolament.
Ir-Regolament li jimponi miżuri ta’
anti-dumping għandu jispeċifika d-dazju għal kull fornitur jew,
jekk dan ma jkunx prattikabbli, il-pajjiż fornitur ikkonċernat. Fornituri
li huma legalment distinti minn fornituri oħra jew li huma legalment
distinti mill-Istat jistgħu madankollu jkunu kkunsidrati bħala entità
waħda għall-għan tal-ispeċifikar dazju.
Għall-applikazzjoni ta’ dan il-paragrafu, jistgħu jitqiesu fatturi
bħalma huma l-eżistenza ta’ konnessjonijiet strutturali jew
korporattivi bejn il-fornituri u l-Istat jew bejn il-fornituri, il-kontroll jew
l-influwenza materjali mill-Istat fir-rigward tal-ipprezzar u l-produzzjoni,
jew l-istruttura ekonomika tal-pajjiż fornitur. "
Artikolu 2
Dan ir-Regolament għandu jidħol fis-seħħ
[fit-…] jum wara l-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Għandu jgħodd
għall-investigazzjonijiet kollha mibdija skont ir-Regolament (KE) Nru
1225/2009 wara d-data tal-bidu fis-seħħ ta' dan ir-Regolament.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmula fi Brussel,
Għall-Parlament Ewropew                           Għall-Kunsill
Il-President                                                    Il-President
[1]               WTO, ir-Rapport tal-Korp tal-Appell, AB-2011-2,
WT/DS397/AB/R, il-15 ta’ Lulju 2011. WTO, ir-Rapport tal-Bord,
WT/DS397/R, id-29 ta’ Settembru 2010. Ir-rapporti jistgħu
jitniżżlu minn fuq il-websajt tad-WTO
(http://www.wto.org/english/tratop_e/dispu_e/cases_e/ds397_e.htm)
[2]               ĠU L 343, 22.12.2009, p. 51.
[3]               WTO, ir-Rapport tal-Korp tal-Appell, AB-2011-2,
WT/DS397/AB/R, il-15 ta’ Lulju 2011. WTO, ir-Rapport tal-Bord,
WT/DS397/R, id-29 ta’ Settembru 2010. Ir-rapporti jistgħu
jitniżżlu minn fuq il-websajt tad-WTO
(http://www.wto.org/english/tratop_e/dispu_e/cases_e/ds397_e.htm)
[4]               ĠU L 343, 22.12.2009, p. 51.


Avviż Legali Importanti

|

52007PC0481

Proposta għal regolament tal-Kunsill le jemenda r-Regolament (KE) Nru 1487/2005 li jimponi dazju definittiv anti-dumping u li jiġbor definittivament id-dazju proviżorju impost fuq ċerti importazzjonijiet ta' ċerti tessuti b’ħajt tal-poliester lesti, li joriġinaw fir-Repubblika Popolari taċ-Ċina  /* KUMM/2007/0481 finali */

	[pic] | KUMMISSJONI TAL-KOMUNITAJIET EWROPEJ |Brussel 24.8.2007KUMM(2007) 481 finaliProposta għalREGOLAMENT TAL-KUNSILLle jemenda r-Regolament (KE) Nru 1487/2005 li jimponi dazju definittiv anti-dumping u li jiġbor definittivament id-dazju proviżorju impost fuq ċerti importazzjonijiet ta' ċerti tessuti b’ħajt tal-poliester lesti, li joriġinaw fir-Repubblika Popolari taċ-Ċina(preżentata mill-Kummissjoni)MEMORANDUM TA’ SPJEGAZZJONIKuntest tal-proposta |Raġunijiet għal u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra importazzjonijiet li huma oġġett ta' dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku') għal importazzjonijiet ta' ċerti tessuti b’ħajt tal-poliester lesti, li joriġinaw fir-Repubblika Popolari taċ-Ċina. |Il-Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. |Dispożizzjonijiet eżistenti fil-qasam tal-proposta Mhux applikabbli. |Il-konsistenza ma’ politiki u għanijiet oħrajn ta’ l-Unjoni Mhux applikabbli. |Konsultazzjoni ma’ partijiet interessati u stima ta’ l-impatt |Konsultazzjoni ma’ partijiet interessati |Il-partijiet interessati fil-proċediment diġà kellhom il-possibiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Ġbir u użu ta’ għarfien espert |Ma kien hemm l-ebda ħtieġa ta’ għarfien espert estern. |Valutazzjoni ta' l-Impatt Din il-proposta hi r-riżultat ta' l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali ta’ l-impatt iżda fih lista eżawrjenti ta’ kundizzjonijiet li jridu jiġu vvalutati. |Elementi legali tal-proposta |Taqsira ta’ l-azzjoni proposta Fit-28.12.2006 inbdiet investigazzjoni mill-ġdid skond l-Artikolu 12 tar-Regolament bażiku fir-rigward ta' miżuri anti-dumping imposti bir-Regolament tal-Kunsill (KE) Nru 1487/2005 fuq importazzjonijiet ta' ċerti tessuti b’ħajt tal-poliester lesti, li joriġinaw fir-Repubblika Popolari taċ-Ċina Il-proposta mehmuża għal Regolament tal-Kunsill li jemenda r-Regolament tal-Kunsill ta' hawn fuq hija bbażata fuq is-sejbiet ta' l-investigazzjoni mill-ġdid jekk seħħx l-assorbiment tal-miżuri anti-dumping ta' hawn fuq. B'riżultat ta' dan ġew ikkalkulati marġini ġodda ta' anti-dumping u dazju ġdid. Huwa għalhekk propost li l-Kunsill jadotta l-proposta mehmuża mar-Regolament tal-Kunsill, li għandha tiġi ppubblikata l-aktar tard fis-27 ta' Ottubru 2007 fil-Ġurnal Uffiċjali ta' l-Unjoni Ewropea. |Bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill(KE) Nru 2117/2005 tal-21 ta' Diċembru 2005. |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Din il-proposta tħares il-prinċipju tal-proporzjonalità għar-raġunijiet li ġejjin. |Il-forma ta' azzjoni hi deskritta fir-Regolament imsemmi hawn fuq u ma tħalli l-ebda ambitu għal deċiżjoni nazzjonali. |Mhijiex meħtieġa indikazzjoni ta' kif jiġi minimizzat u jsir proporzjonali ma' l-għan tal-proposta, il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini. |Għażla ta' strumenti |Strumenti proposti: Regolament. |Mezzi oħra ma jkunux adegwati minħabba li r-Regolament bażiku ma jipprevedix alternattivi oħra. |Implikazzjoni baġitarja |Il-proposta ma għandha l-ebda implikazzjoni għall-baġit tal-Komunità. |Proposta għalREGOLAMENT TAL-KUNSILLle jemenda r-Regolament (KE) Nru 1487/2005 li jimponi dazju definittiv anti-dumping u li jiġbor definittivament id-dazju proviżorju impost fuq ċerti importazzjonijiet ta' ċerti tessuti b’ħajt tal-poliester lesti, li joriġinaw fir-Repubblika Popolari taċ-ĊinaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar ħarsien minn importazzjonijiet li huma oġġett ta' dumping minn pajjiżi li mhumiex membri tal-Komunità Ewropea[1] ('ir-Regolament bażiku'), u b' mod partikolari l-Artikoli 9 u 12 tiegħu,Wara li kkunsidra l-proposta ppreżentata mill-Kummissjoni wara li kkonsultat il-Kumitat Konsultattiv,Billi:A. PROĊEDURA1. Miżuri oriġinali(1) F'Settembru 2005, wara investigazzjoni anti-dumping ('l-investigazzjoni oriġinali') il-Kunsill, bir-Regolament (KE) Nru 1487/2005[2], impona dazji definittivi anti-dumping ('il-miżuri oriġinali') fuq importazzjonijiet ta' ċerti tessuti b’ħajt tal-poliester lesti (FPFAF) li joriġinaw fir-Repubblika Popolari taċ-Ċina ('iċ-Ċina'). Ir-rati ta' dazju applikabbali għall-FPFAF Ċiniżi varjaw minn 14.1 % għal 56.2 %.2. Talba għal investigazzjoni mill-ġdid ta’ kontra l-assorbiment(2) Fit-13 ta’ Novembru 2006, tressqet talba għal investigazzjoni mill-ġdid tal-miżuri oriġinali skond l-Artikolu 12 tar-Regolament bażiku. It-talba kienet ippreżentata minn AIUFFASS (l-applikant), f'isem il-produtturi li jirrappreżentaw l-akbar proporzjon, f'dan il-każ aktar minn 30 %, tat-total ta' produzzjoni tal-Komunità ta' l-FPFAF.(3) L-applikant issottometta biżżejjed informazzjoni li turi li wara l-impożizzjoni tad-dazji anti-dumping oriġinali fuq l-FPFAF li joriġinaw fiċ-Ċina l-prezzijiet ta' esportazzjoni naqsu u li ma hemmx biżżejjed ċaqliq fil-prezzijiet tal-bejgħ mill-ġdid jew prezzijiet ta' bejgħ sussegwenti mill-Komunità. Allegatament, dan irriżulta f'żieda ta' dumping li tellef l-effetti ta' rimedju intenzjonati tal-miżuri fis-seħħ. L-applikant ipprovda evidenza wkoll li l-importazzjonijiet tal-prodott ikkonċernat miċ-Ċina komplew deħlin bi kwantitajiet sinifikanti fis-suq tal-Komunità.3. Investigazzjoni mill-ġdid ta’ kontra l-assorbiment(4) Fit-28 ta' Diċembru 2006, il-Kummissjoni ħabbret b'avviż ippubblikat fil- Ġurnal Uffiċjali ta' l-Unjoni Ewropea ('NOI')[3] il-bidu ta' investigazzjoni mill-ġdid, skond l-Artikolu 12 tar-Regolament bażiku, tal-miżuri anti-dumping applikabbli għall-importazzjonijiet ta' l-FPFAF li joriġinaw fiċ-Ċina.(5) Il-Kummissjoni avżat uffiċjalment lill-produtturi/esportaturi magħrufa bħala kkonċernati, ir-rappreżentanti tal-pajjiż esportatur, importaturi u utenti tal-bidu ta' l-investigazzjoni mill-ġdid. Il-partijiet interessati ngħataw l-opportunità li jikkomunikaw il-fehmiet tagħhom bil-miktub u li jitolbu seduta fil-limitu taż-żmien stipulat fin-notifika ta’ l-inizjazzjoni. Il-Kummissjoni bagħtet kwestjonarji lill-partijiet kollha magħrufa li huma kkonċernati.(6) Fid-dawl tal-għadd għoli ta' produtturi esportaturi u importaturi konċernati matul l-investigazzjoni oriġinali, it-teħid ta' kampjuni kien previst fl-NOI skond l-Artikolu 17 tar-Regolament bażiku. Biex il-Kummissjoni tkun tista' tiddeċiedi jekk it-teħid tal-kampjuni kienx meħtieġ u jekk inhu hekk, biex tagħżel kampjun, il-produtturi esportaturi u l-importaturi ntalbu jiddikjaraw ruħhom mal-Kummissjoni u biex jipprovdu informazzjoni bażika.(7) Il-Kummissjoni fittxet u vverifikat l-informazzjoni kollha li qieset meħtieġa biex tiddetermina jekk il-prezzijiet ta' esportazzjoni naqsux u jekk kienx hemm biżżejjed moviment fil-prezzijiet tal-bejgħ mill-ġdid jew prezzijiet tal-bejgħ sussegwenti fil-Komunità. Iż-żjarat ta' verifika twettqu fil-postijiet tal-produtturi/esportaturi li kooperaw fiċ-Ċina u l-kumpaniji relatati tagħhom fejn meħtieġ.-  Nantong Teijin Co. Ltd u l-importatur relatat tagħha NI-Teijin Shoji Europe GmbH-  Fuzhou Fuhua Textile & Printing Dyeing Co. Ltd-  Fuzhou Ta-Tung Textile Works Co. Ltd-  Hangzhou Delicacy Textile Co. Ltd-  Shaoxing County Jiade Weaving and Dyeing Co. Ltd-  Wujiang Xiangsheng Textile dyeing & Finishing Co. Ltd u l-kumpanija relatata tagħha-  Wujiang Longsheng Textile Co. Ltd(8) Il-perjodu ta’ investigazzjoni għal din l-investigazzjoni mill-ġdid ('PI ġdid') dam mill-1 ta’ Ottubru 2005 sat-30 ta’ Settembru 2006. Il-PI il-ġdid ġie użat biex jiddetermina l-livell kurrenti tal-prezzijiet ta' l-esportazzjoni u l-livell tal-prezzijiet mibgħuta lill-ewwel klijent indipendenti fil-Komunità. Filwaqt li jistabbilixxi jekk il-prezzijiet fil-Komunità kienux iċċaqalqu biżżejjed, il-livelli tal-prezzijiet iċċarġjati matul il-PI il-ġdid ġew imqabbla ma' dawk iċċarġjati matul il-perjodu oriġinali ta' l-investigazzjoni (PI oriġinali) li kien kopra l-perjodu mill-1 ta' April 2003 sat-30 ta' Marzu 2004.(9) Għandu jiġi nnutat li l-Kummissjoni kellha tippermetti biżżejjed żmien lill-partijiet biex jidentifikaw ruħhom u biex jagħżlu kampjun ta' produtturi esportaturi fiċ-Ċina skond l-Artikolu 17 tar-Regolament bażiku. Fid-dawl taċ-ċirkostanzi eċċezzjonali varji l-partijiet li kkooperaw talbu wkoll estensjonijiet biex jissottomettu t-tweġibiet tagħhom. Dawn l-estensjonijiet ingħataw meta kienu ġġustifikati. Għal dawn ir-raġunijiet, l-investigazzjoni mill-ġdid qabżet bi ftit il-perjodu normali ta' sitt xhur provdut għaliha fl-Artikolu 12(4) tar-Regolament bażikuB. PRODOTT GĦAL KONSIDERAZZJONI(10) Il-prodott li għalih l-investigazzjoni mill-ġdid inbdiet huwa l-istess bħal fl-investigazzjoni oriġinali, jiġifieri tessuti b’ħajt tal-poliester lesti ('FPFAF'), normalment klassifikati fi ħdan il-kodiċijiet NM ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90 u ex 5407 69 10 u ex 5407 69 90 Il-prodott konċernat huwa drappijiet minsuġin bi ħjut ta' filament sintetiku li fihom piż ta’ 85 % jew aktar ta’ ħajt ta’ poliester tessili u/jew ta’ ħajt ta’ poliester mhux tessili, miżbugħa (inklużi b’żebgħa bajda) jew stampati li joriġinaw fir-Repubblika Popolari taċ-Ċina. Il-prodott konċernat huwa użat l-aktar fl-industrija tat-tessuti.C. L-INVESTIGAZZJONI MILL-ĠDID(11) B'mod ġenerali, investigazzjoni mill-ġdid skond l-Artikolu 12 tar-Regolament bażiku għandha l-għan li tistabbilixxi jekk kienx hemm biżżejjed moviment fil-prezzijiet tal-Komunità għall-FPFAF li joriġina fiċ-Ċina wara l-impożizzjoni ta' miżuri anti-dumping oriġinali. Bħala tieni pass, fejn ġie konkluż li l-assorbiment seħħ, il-limitu tal-marġini tad-dumping għandu jiġi kkalkulat. L-Artikolu 12 tar-Regolament bażiku jipprevedi opportunità għall-importaturi/utenti u esportaturi biex jissottomettu evidenza li tista' tiġġustifika nuqqas fil-moviment fil-prezzijiet fil-Komunità li jsegwu l-impożizzjoni tal-miżuri għal raġunijiet barra l-assorbiment tad-dazju anti-dumping.1. It-teħid tal-kampjuni(12) Kif imsemmi fil-premessa (5) hawn fuq il-Kummissjoni talbet lill-prodotturi esportaturi kollha u lill-importaturi li jidentifikaw ruħhom u li jipprovdu informazzjoni bażika dwar l-attivitajiet tagħhom matul il-PI. Dawn il-partijiet ġew mitluba wkoll li jindikaw jekk riedux jiġu inklużi fil-kampjun.(a) Esportaturi/Produtturi(13) Sitta u għoxrin esportatur/produttur qablu li jipprovdu l-informazzjoni mitluba u li jiġu inklużi fil-kampjun. Minħabba l-għadd kbir ta' esportaturi/produtturi, ġie deċiż li t-teħid tal-kampjuni kien meħtieġ biex jiġi stabbilit jekk kienx hemm assorbiment mill-esportaturi/produtturi fiċ-Ċina. Filwaqt li ngħatat preferenza lill-kumpaniji li ġew inklużi fil-kampjuni ta' l-investigazzjoni oriġinali, kien hemm disponibbiltà ta' għażla li tkopri l-akbar rappreżentanza tal-volum ta' l-esportazzjonijiet li setgħu ġew investigati b'mod raġonevoli fiż-żmien disponibbli. Skond l-Artikolu 17(2) tar-Regolament bażiku, l-awtoritajiet Ċiniżi ġew konsultati dwar il-kampjuni u ma urew l-ebda oġġezzjoni.(14) Disa' kumpaniji ġew magħżula fil-bidu biex jiġu inklużi fil-kampjun. Kumpanija waħda ngħatat trattament individwali (IT) filwaqt li tmienja oħra ngħataw status ta' ekonomija tas-suq (MES) waqt l-investigazzjoni oriġinali. Qabel ma saru ż-żjarat ta' verifika fiċ-Ċina, żewġ kumpaniji (dik li kellha l-IT u waħda b'MES) iddeċidew li jirtiraw mill-kampjun. Dawn iż-żewġ kumpaniji ġew ikkunsidrati bħala li ma kkooperawx fl-investigazzjoni mill-ġdid attwali. B'riżultat ta' dan, baqa' 24 kumpanija li kkooperaw u kampjun ta' 7 esportaturi/produtturi b'MES. F'dak l-istadju l-Kummissjoni osservat li ma kienx hemm esportaturi/produtturi b'IT li kooperaw fl-investigazzjoni.(15) Is-seba' kumpaniji li baqgħu inklużi fil-kampjun kollha kellhom MES u jirrappreżentaw madwar 78 % ta' l-esportazzjonijiet lill-UE magħmula mill-kumpaniji kollha li kkooperaw u 23.9 % ta' l-esportazzjonijiet totali Ċiniżi ta' l-FPFAF lis-suq tal-Komunità. F'dak l-istadju ta' l-investigazzjoni l-ġdida, ġie konkluż li dawk il-kumpaniji kkostitwixxew l-akbar volum li seta' jiġi b'mod raġonevoli investigat mill-ġdid fiż-żmien disponibbli. Dawn is-7 kumpaniji ġew għalhekk meqjusa li huma rappreżentattivi għall-iskopijiet tat-teħid tal-kampjuni fl-investigazzjoni mill-ġdid.(b) Importaturi(16) Ebda importatur mhux relatat ma ssottometta l-informazzjoni mitluba fi ħdan il-limitu ta' żmien definit fl-NOI.2. Nuqqas ta’ kooperazzjoni(17) L-24 esportaturi/produtturi li kkooperaw u li qablu li jiġu inklużi fil-kampjun irrappreżentaw madwar 30 % ta' l-esportazzjonijiet totali Ċiniżi ta' l-FPFAF lejn il-Komunità. Kif imsemmi fil-premessa (13) hawn fuq, 2 produtturi addizzjonali rtiraw mill-kooperazzjoni. B'riżultat ta' dan, in-non-kooperazzjoni finalment ammontat għal madwar 70 % ta' l-esportazzjoni totali ta' l-FPFAF lejn is-suq tal-Komunità.(18) Fuq dik il-bażi, ġie kkunsidrat li n-nuqqas ta’ kooperazzjoni f'dan il-każ kien għoli.3. Moviment tal-prezzijiet fil-Komunità.3.1. Ġenerali(19) Qed jiġi mfakkar li ebda importatur/utent mhux relatat tal-prodotti kkonċernati ma offra l-kooperazzjoni tiegħu fl-investigazzjoni mill-ġdid. Kif imsemmi fil-premessa (17) hawn fuq, in-nuqqas ta’ kooperazzjoni minn esportaturi/produtturi fiċ-Ċina huwa għoli.(20) Ħlief għal esportatur/produttur wieħed inkluż fil-kampjun it-tendenzi tal-kummerċ għall-FPFAF li joriġinaw fiċ-Ċina huma karatterizzati bin-nuqqas ta' intermedjarji relatati li jimpurtaw il-prodott konċernat fil-Komunità għall-bejgħ mill-ġdid. Ix-xerrejja indipendenti ta' l-FPFAF huma ġeneralment kumpaniji utenti li qed jimpurtaw direttament il-prodott konċernat għall-konsum intern tagħhom.(21) Instab li l-kundizzjonijiet tal-bejgħ għall-bejgħ ta' l-esportazzjonijiet li sar mill-esportaturi/produtturi fl-ikkampjunar matul il-PI il-ġdid kienu ġeneralment magħmula fuq bażi tas-CIF (spejjeż, assigurazzjoni u ġarr). Għalhekk, għall-iskop ta' valutazzjoni ta' kull moviment fil-prezzijiet, il-livell tal-prezz għall-prodott konċernat ġie deċiż fuq livell ta' CIF. Għall-PI il-ġdid, il-prezz CIF fil-fruntiera tal-Komunità ġie stabbilit fuq il-bażi ta' informazzjoni sottomessa mill-produtturi/esportaturi li kkooperaw inklużi fil-kampjun.3.2. Moviment fil-prezz tal-bejgħ mill-ġdid fil-Komunità għall-kumpaniji li ħadu sehem fil-kampjuni(22) Biex jiġi valutat kull moviment fil-prezzijiet fil-livell ta' esportatur/produttur fil-Komunità, il-prezz medju ta' l-FPFAF, fuq bażi ta' tip b'tip, stabbilit għall-PI l-ġdid meta mqabbel mal-prezz medju ta' l-FPFAF stabbilit matul il-PI oriġinali għall-istess livell ta' kummerċ u għall-istess kundizzjonijiet ta' twassil.(23) Fuq dik il-bażi, il-paragun wera li l-prezz medju fil-Komunità ta' l-FPFAF li joriġinaw miċ-Ċina għall-kumpaniji l-oħra kollha inklużi fil-kampjuni ma naqasx matul il-PI il-ġdid.(24) Il-moviment tal-prezz tal-bejgħ mill-ġdid ta' importatur wieħed relatat stabbilit fil-Komunità ġie vvalutat fuq bażi ta' tip b'tip. Il-prezzijiet tal-bejgħ mill-ġdid tal-klijenti mhux relatati fil-Komunità ġew komparati għall-istess kundizzjonijiet ta' twassil bejn iż-żewġ perjodi ta' investigazzjoni. Fuq il-bażi ta' l-informazzjoni li nġabret, intwera li l-prezzijiet kienu żdiedu b'ammonti li qabżu d-dazju anti-dumping.3.3. Talbiet magħmulin minn partijiet interessati(25) Għadd ta' partijiet interessati sostnew li għandu jsir aġġustament għall-prezz ta' l-esportazzjoni tagħhom. Huma qalu li l-varjazzjoni fir-rata ta' skambju USD/EUR wasslet għal tnaqqis artifiċjali fil-prezz ta' l-esportazzjoni tagħhom waqt il-PI il-ġdid. Madankollu, minħabba li ma nstab ebda nuqqas fil-prezzijiet matul il-PI il-ġdid anki qabel l-applikazzjoni ta' dan l-aġġustament li ssemma, li jkun wassal għal tnaqqis fil-prezzijiet fil-PI l-antik, ma kienx meqjus meħtieġ li tiġi eżaminata din it-talba.3.4. Moviment fil-prezz tal-bejgħ mill-ġdid fil-Komunità għal dawk li ma kkooperawx(26) Minħabba l-livell għoli ta' nuqqas ta’ kooperazzjoni, madwar 70 % f'dan il-każ, dazju ta' assorbiment għandu jiġi impost fuq l-esportaturi/produtturi kollha li ma jikkooperawx fil-PRC. Id-dazju ta' assorbiment għandu jkun stabbilit fuq il-bażi ta' l-Artikolu 18 tar-Regolament bażiku (RB), jiġifieri fuq il-bażi ta' l-aħjar informazzjoni disponibbli.(27) Fil-każ preżenti huwa kkunsidrat li d- data disponibbli taħt l-istatistiċi ta' l-importazzjoni tal-Eurostat huma l-aktar diretti u l-aktar affidabbli li jistgħu jintużaw biex jiġi stabbilit il-livell li fih l-esportaturi Ċiniżi li ma kkooperawx kienu qed jesportaw l-FPFAF tagħhom fis-suq tal-Komunità. Jekk mill-Eurostat neskludu d- data verifikata fil-livell tal-kumpaniji li kkooperaw li għalihom ma stab ebda livell ta' assorbiment, il-marġini ta' assorbiment għall-kumpaniji li ma kkooperawx, ibbażat fuq il-Eurostat huwa stabbilit għal 18.6 %.3.5. Konklużjoni dwar il-moviment tal-prezz tal-bejgħ fil-Komunità(28) Fuq il-bażi tal-fatti u l-konsiderazzjonijiet, ġie konkluż li ebda wieħed mill-esportaturi/produtturi inklużi fil-kampjun ma assorba d-dazju anti-dumping fis-seħħ. Ebda dazju ta' assorbiment ma għandu għalhekk ikun stabbilit għall-esportaturi/produtturi fiċ-Ċina li qablu li jikkooperaw u li jiġu inklużi fil-kampjun.(29) Dazju ta' assorbiment stabbilit għal 18.6 % għandu madankollu jkun applikat għall-esportaturi/produtturi kollha li ma kkooperawx fiċ-Ċina.4 . Livell ġdid tal-miżura.(a) Għall-kumpaniji inklużi fil-kampjun(30) Minħabba li l-kumpaniji inkużi fil-kampjun setgħu juru li ma kienx hemm tnaqqis fil-prezz ta' esportazzjoni tagħhom għall-prodott ikkonċernat lejn is-suq tal-Komunità, il-livell tal-miżuri baqa' ma nbidilx:Kumpanija | Dazju definittiv |Fuzhou Fuhua Textile & Printing Dyeing Co., Ltd | 14,1 % |Fuzhou Ta-Tung Textile Works Co., Ltd | 14,1 % |Hangzhou De Licacy Textile Co., Ltd | 14,1 % |Nantong Teijin Co. Ltd | 14,1 % |Shaoxing County Jiade Weaving and Dyeing Co., Ltd | 14,1 % |Wujiang Longsheng Textile Co., Ltd | 14,1 % |Wujiang Xiangsheng Textile Dyeing & Finishing Co., Ltd | 14,1 % |(b) Għall-produtturi li jesportaw li kkooperaw imma li mhumiex inklużi fil-kampjun,(31) L-istess konklużjoni għandha tapplika għas-17-il kumpanija li offrew il-kooperazzjoni tagħhom u qablu li jiġu inklużi fil-kampjun:Kumpanija | Rata ta' dazju definittiva AD |Shaoxing Zhengda Group Co., Ltd | 14,1 % |Far Eastern Industries (Shanghai) Ltd | 14,1 % |Zhejiang Yonglong Enterprises Co., Ltd | 14,1 % |Zhuji Bolan Textile Industrial Development Co., Ltd | 14,1 % |Zhejiang Shaoxing Tianyuan Textile Printing and Dyeing Co., Ltd | 14,1 % |Zhejiang XiangSheng Group Co., Ltd | 14,1 % |Hangzhou ZhenYa Textile Co., Ltd | 14,1 % |Huzhou Styly Jingcheng Textile Co., Ltd | 14,1 % |Hangzhou Yongsheng Textile Co., Ltd | 14,1 % |Zhejiang Shaoxing Yongli Printing and Dyeing Co., Ltd | 14,1 % |Hangzhou Hongfeng Textile Co., Ltd | 14,1 % |Shaoxing Yinuo Printing & Dyeing Co., Ltd | 14,1 % |Shaoxing Ancheng Cloth industrial Co., Ltd | 14,1 % |Hangzhou Jieenda Textile Co., Ltd | 14,1 % |Hangzhou Mingyuan Textile Co., Ltd | 14,1 % |Hangzhou Yililong Textile Co., Ltd | 14,1 % |Zheijiang Singmetat Print and Dyeing Co. Ltd | 56.2 % |(c) Gћall-produtturi esportaturi l-oћra kollha,(32) Għall-partijiet li ma kkooperawx, kif imsemmi hawn fuq fil-premessa 0 kien ikkunsidrat adatt li jiġi emendat il-livell ta' dazju anti-dumping skond l-aħħar sentenza ta' l-Artikolu 12(3) tar-Regolament bażiku. Ir-rata riveduta ta' dazju anti-dumping applikabbli, qabel id-dazju, għall-prezz nett ħieles minn kull piż fil-fruntiera tal-Komunità, għandha tkun kif ġej:Kumpanija | Dazju definittiv |Hangzhou CaiHong Textile Co., Ltd | 55,7 % |Hangzhou Fuen Textile Co., Ltd | 55,7 % |Hangzhou Jinsheng Textile Co., Ltd | 55,7 % |Hangzhou Shenda Textile Co., Ltd | 28,2 % |Hangzhou Xiaoshan Phoenix Industry Co., Ltd | 55,7 % |Hangzhou Zhengda Textile Co., Ltd | 55,7 % |Shaoxing China Light & Textile Industrial City Somet Textile Co., Ltd | 55,7 % |Shaoxing County Fengyi Textile Printing & Dyeing Co., Ltd | 55,7 % |Shaoxing County Huaxiang Textile Co., Ltd | 45,3 % |Shaoxing County Pengyue Textile Co., Ltd | 28,2 % |Shaoxing County Qing Fang Cheng Textiles Imp. & Exp. Co., Ltd | 52,5 % |Shaoxing County Xingxin Textile Co., Ltd | 28,2 % |Shaoxing Golden tree silk Printing Dyeing and Sandwashing Co., Ltd | 55,7 % |Shaoxing Nanchi Textile Printing-Dyeing Co., Ltd | 55,7 % |Shaoxing Ronghao Textiles Co., Ltd | 52,5 % |Shaoxing Tianlong Import and Export Co., Ltd | 65 % |Shaoxing Xinghui Textile Co., Ltd | 55,7 % |Shaoxing Yongda Textiles Co., Ltd | 55,7 % |Wujiang Canhua Imp. & Exp. Co., Ltd | 74,8 % |Zhejiang Golden Time Printing and Dyeing knitwear Co., Ltd | 55,7 % |Zhejiang Huagang Dyeing and Weaving Co., Ltd | 55,7 % |Zhejiang Shaoxiao Printing and Dyeing Co., Ltd | 55,7 % |Il-kumpaniji l-oħra kollha | 74,8 % |5. Dispożizzjoni speċjali għal esportaturi fiċ-Ċina li ma jistgħux jassorbu(33) Fid-dawl tas-sejbiet ta' l-investigazzjoni, il-kooperazzjoni baxxa fiċ-Ċina li tista' tkun marbuta mal-fatt li produtturi esportaturi ta' l-FPFAF huma Intrapriżi Żgħar u Medji, il-Komunità tista' teżamina s-sitwazzjoni ta' l-esportaturi li ma setgħux jikkooperaw f'din l-investigazzjoni mill-ġdid fil-każ li jipprovdu evidenza li turi li ma kienux qed jassorbu l-miżuri anti-dumping fis-seħħ matul il-perjodu attwali ta' investigazzjoni. Din il-possibbiltà hija miftuħa għall-produtturi/esportaturi tal-prodott li qed jiġi kkunsidrat fiċ-Ċina.ADOTTAT DAN IR-REGOLAMENT:Artikolu 1L-Artikolu 1(2) tar-Regolament (KE) Nru 1487/2005 għandu jiġi mibdul b'dan li ġej:‘2. Ir-rata tad-dazju anti-dumping definittiv applikabbli għall-prezz nett ħieles fil-fruntiera Komunitarja, qabel id-dazju, tal-prodotti deskritti fil-paragrafu 1 u manifatturati mill-kumpaniji mniżżla hawn taħt għandha tkun kif ġej:Kumpanija | Dazju anti- dumping definittiv | Il-Kodiċi Addizzjonali TARIC |Fuzhou Fuhua Textile & Printing Dyeing Co., Ltd | 14,1 % | A617 |Fuzhou Ta-Tung Textile Works Co., Ltd | 14,1 % | A617 |Hangzhou De Licacy Textile Co., Ltd | 14,1 % | A617 |Nantong Teijin Co. Ltd | 14,1 % | A617 |Shaoxing County Jiade Weaving and Dyeing Co., Ltd | 14,1 % | A617 |Wujiang Longsheng Textile Co., Ltd | 14,1 % | A617 |Wujiang Xiangsheng Textile Dyeing & Finishing Co., Ltd | 14,1 % | A617 |Shaoxing Zhengda Group Co., Ltd | 14,1 % | A617 |Far Eastern Industries (Shanghai) Ltd | 14,1 % | A617 |Zhejiang Yonglong Enterprises Co., Ltd | 14,1 % | A617 |Zhuji Bolan Textile Industrial Development Co., Ltd | 14,1 % | A617 |Zhejiang Shaoxing Tianyuan Textile Printing and Dyeing Co., Ltd | 14,1 % | A617 |Zhejiang XiangSheng Group Co., Ltd | 14,1 % | A617 |Hangzhou ZhenYa Textile Co., Ltd | 14,1 % | A617 |Huzhou Styly Jingcheng Textile Co., Ltd | 14,1 % | A617 |Hangzhou Yongsheng Textile Co., Ltd | 14,1 % | A617 |Zhejiang Shaoxing Yongli Printing and Dyeing Co., Ltd | 14,1 % | A617 |Hangzhou Hongfeng Textile Co., Ltd | 14,1 % | A617 |Shaoxing Yinuo Printing & Dyeing Co., Ltd | 14,1 % | A617 |Shaoxing Ancheng Cloth industrial Co., Ltd | 14,1 % | A617 |Hangzhou Jieenda Textile Co., Ltd | 14,1 % | A617 |Hangzhou Mingyuan Textile Co., Ltd | 14,1 % | A617 |Hangzhou Yililong Textile Co., Ltd | 14,1 % | A617 |Zheijiang Singmetat Print and Dyeing Co. Ltd | 56.2 % | A836 |Hangzhou CaiHong Textile Co., Ltd | 55,7 % | A623 |Hangzhou Fuen Textile Co., Ltd | 55,7 % | A623 |Hangzhou Jinsheng Textile Co., Ltd | 55,7 % | A623 |Hangzhou Shenda Textile Co., Ltd | 28,2 % | A837 |Hangzhou Xiaoshan Phoenix Industry Co., Ltd | 55,7 % | A623 |Hangzhou Zhengda Textile Co., Ltd | 55,7 % | A623 |Shaoxing China Light & Textile Industrial City Somet Textile Co., Ltd | 55,7 % | A623 |Shaoxing County Fengyi Textile Printing & Dyeing Co., Ltd | 55,7 % | A623 |Shaoxing County Huaxiang Textile Co., Ltd | 45,3 % | A619 |Shaoxing County Pengyue Textile Co., Ltd | 28,2 % | A837 |Shaoxing County Qing Fang Cheng Textiles Imp. & Exp. Co., Ltd | 52,5 % | A621 |Shaoxing County Xingxin Textile Co., Ltd | 28,2 % | A837 |Shaoxing Golden tree silk Printing Dyeing and Sandwashing Co., Ltd | 55,7 % | A623 |Shaoxing Nanchi Textile Printing-Dyeing Co., Ltd | 55,7 % | A623 |Shaoxing Ronghao Textiles Co., Ltd | 52,5 % | A620 |Shaoxing Tianlong Import and Export Co., Ltd | 65 % | A622 |Shaoxing Xinghui Textile Co., Ltd | 55,7 % | A623 |Shaoxing Yongda Textiles Co., Ltd | 55,7 % | A623 |Wujiang Canhua Imp. & Exp. Co., Ltd | 74,8 % | A618 |Zhejiang Golden Time Printing and Dyeing knitwear Co., Ltd | 55,7 % | A623 |Zhejiang Huagang Dyeing and Weaving Co., Ltd | 55,7 % | A623 |Zhejiang Shaoxiao Printing and Dyeing Co., Ltd | 55,7 % | A623 |Il-kumpaniji l-oħra kollha | 74,8 % | A999 |Artikolu 2Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru 2117/2005.[2] ĠU L 240, 16.9.2005, p. 1.[3] ĠU C 320, 28.12.2006, p. 8.